Poslovanje Doma zdravlja stabilizovano sa terapijom do izlečenja -\n22 октобра, 2018 23 октобра, 2018 Kovačica info\t0 Comments\tabulante, dom zdravlja, dug, ekg, fizijatrija, kovacica, najbolji u juznom banatu, zdravstvo\nPoslovanje Doma zdravlja bilo lošeg zdravlja\nJedan od najvećih izazova sa kojim se suočila lokalna samouprava i čelnici Doma zdravlja u Kovačici bio je dug koji je pretio da ova zdravstvena ustanova uđe u kolaps. Kako navode nadležni u ovoj ustanovi, zatekli su 120 miliona duga prema dobavljačima i preko 15 miliona duga na ime kamata i sudskih troškova, čime ukupan dug dostiže vrtoglavu cifru od preko 135 miliona.\nPo preuzimanju dužnosti direktora Doma zdravlja Kovačica, doktor Dragan Josifović je potpisao reprograme duga sa tri najveća dobavljača i time je obezbeđeno nesmetano funkcionisanje i dalji rad.\nDug Doma zdravlja prema dobavljačima je smanjen sa 120 na 105 miliona dinara,bez kamata.\nNakon dolaska doktora Predraga Vinkovića na mesto direktora kovačičke zdravstvene ustanove, reprogramiran je duga u iznosu od 32,6 miliona dinara,s tim da su od reprograma podmirene obaveze prema dobavljačima u iznosu od 20 miliona dinara.\nDug na današnji ne preti da ugrozi funkcionisanje najvažnije ustanove Dom zdravlja u opštini Kovačica.\nPlanirano je da se kompletan dug sanira tokom narednog period,od 3 do 5 godina, putem potpisanih reprograma, kada se nadaju nadležni da će poslovanje biti dovedeno u stanje održivog, ali i razvojnog u većem obimu nego što je moguće danas. Rukovodstvo Doma zdravlja sa ponosom ističe da je služba Hitne medicinske pomoći najbolja u Južnom Banatu!\nApoteke kolabirale i rehabilitacija bila neophodna\nVeliki problem su bile apoteke i njihovo funkcionisanje pri Domu zdravlja Kovačica, sa ogromnim dugovima prema dobavljačima i radnicima, poslovodstvo Doma zdravlja i Lokalna samouprava preduzeli su određene korake i ogroman problem rešili.\nApoteke su na javnoj licitaciji izdate privrednom subjektu u privatnoj svojini, po ceni koja je značajno uvećala budžet opštine Kovačica.\nPrilikom preuzimanja poslovnih objekata,preuzeti su i radnici apoteka,bez i jednog dana pauze,tom prilikom,u roku od trideset dana isplaćene su sve zaostale zarade, doprinosi, naknade, putni troškovi, i otpreminine za sve radnike iz apoteka,koji su ušli u program racionalizacije.\nNa rafovima naših apoteka danas ima svih vrsta lekova,lekova na recept i lekova u slobodnoj prodaji, kao i komercijalne robe.\nNova etapa – 10 novozaposlenih\nU skladu sa politikom zapošljavanja, Ministarstvo zdravlja odobrilo je 10 novozaposlenih u kovačičkoj zdravstvenoj ustanovi. Međutim, to nije jedina novina koja poboljšava pružanje zdravstvene zaštite, pored deset zaposlenih lekara i ostalog stručnog osoblja, dva nova prenosiva EKG aparata stigla su u Dom zdravlja Kovačica, jedan je namenjen službi hitne medicinske pomoći u Kovačici,a jedan za zdravstvanu stanicu u Debeljači.\nRenovirano i opremljeno je odeljenje za fizikalnu medicine u Padini sa najsavremenijim uređajima i opremom,koje će koristiti ,uglavnom,pacijenti iz Samoša i Padine,moguće iz Jarkovca i Sečnja, tako da je fizijatrija Doma zdravlja Kovačica posatala najbolja u južnom delu Banata.\nIz budžeta Lokalne samouprave izdvojena su sredstva za adaptaciju i renoviranje prostorije, a iz sopstvenih sredstava za opremanje odeljenja za fizikalnu medicinu izdvojeno je 1.100.000 dinara.\nRenovirane su prostorije Službe hitne medicinske pomoći i radi bolje komunikacije pojačan je internet protok u zdravstvenim ambulantama Crepaja, Debeljača, Kovačica i Padina.\nU Idvoru nov izgled i prijatnije lečenje\nPlanirano je da se ambulanta u Idvoru adaptira,sa dogradnjom i proširenjem poslovnog prostora za apoteku i stomatološku ambulantu. Takođe, biće urađena i rekonstrukcija sanitarnih čvorova u narednom periodu, pa se može zaključiti da se dosta i podjednako ulaže u sva naseljena mesta, kako bi zdravstvena zaštita bila u skladu sa najvišim standardima,za medicinsko osoblje i pacijente.\n← Pala prva hapšenja zbog paljenja strnjike; vatre nije pošteđeno ni prirodno dobro\nZa parcele na kojima je utvrđeno spaljivanje proveravaju se podaci o vlasništvu →\nFOTO: Noć muzeja 2018 – O Stivenu Hokingu u Padini, o naivcima u Kovačici\n22 маја, 2018 22 маја, 2018 Kovačica info\t0\nPočelo čišćenje deponije i u Kovačici\n16 августа, 2019 16 августа, 2019 Kovačica info\t0


Karla del Ponte podnosi izveštaj Evropskoj uniji sredinom oktobra\nGlavna tužiteljka Haškog tribunala Karla Del Ponte izjavila je da će izveštaj o saradnji Srbije podneti Evropskoj uniji 16. ili 17. oktobra.\n"Ja sam spremna da podnesem izveštaj, ako me pozovu. To bi trebalo da bude 16. ili 17. oktobra", rekla je Del Ponteova u Hagu posle susreta sa ministrom inostranih poslova Crne Gore Miodrag Vlahovićem.\nPremijer Srbije Vojislav Koštunice sastaće se sa "trojkom" EU 16. oktobra. Do procene Del Ponteove i drugih elemenata zavisiće da li će EU odlučiti da obnovi pregovore o stabilizaciji i pridruživanju sa Srbijom. Pregovori su suspendovani u maju, pošto Beograd nije izručio Ratka Mladića u obećanom roku.\nDel Ponteova je kazala da je "vrlo zadovoljna" saradnjom Crne Gore sa Tribunalom, naročito u poslednjih godinu i po dana. Saradnja crnogorskih vlasti, po njenim rečima, može biti primer za ostale države na Balkanu. Primetila je i da je "velika razlika" u saradnji Beograda i Podgorice sa Tribunalom.\n"Nažalost, nijedan od begunaca nije u Crnoj Gori, inače bismo ih već dobili. Oni izbegavaju Crnu Goru", naznačila je tužiteljka, dodajući da sa vlastima u Podgorici nema otvorenih pitanja.\nNa pitanje novinara kako može biti sigurna da nijedan od šestorice optuženih u bekstvu nije u Crnoj Gori, Del Ponteova je odgovorila:\n"To su naše informacije. Kad dobijemo neku informaciju o tome, mi proveravamo sa crnogorskim vlastima". Ona je ponovila da se begunci više ne osećaju sigurno u Crnoj Gori.


Srbija pristupa sporazumu o klimi – logosfera\nTagged: Sporazum o klimi\nSrbija planira da u narednih godinu dana potpiše i ratifikuje sporazum o klimatskim promenama koji je postignut 12. decembra na konferenciji UN u Parizu, rekla je danas ministarka poljoprivrede i zaštite životne sredine Srbije Snežana Bogosavljević Bošković.\n“Plan je da se u narednih godinu dana završi potpisivanje i ratifikacija (sporazuma)”, rekla je ona na skupu organizovanom povodom konferencije UN o klimatskim promenama održanoj (COP21) u Parizu, na kojoj je postignut globalni sporazum o borbi protiv klimatskih promena.\nSnežana Bogosavljević Bošković i ambasadorka Francuske u Srbiji Kristin Moro ocenile su da je konferencija u Parizu bila uspešna i podsetile da je na njoj postignut sporazum koji predvidja ograničenje rasta temperature u svetu do kraja veka ispod dva stepena Celzijusa uz mogućnost ograničenja rasta i na 1,5 stepeni.\nKristin Moro je rekla da je sporazum pravno obavezujući i zasnovan na konsenzusu a da je ciljeve za smanjenje emisija gasova sa efektom staklene bašte dostavilo 188 od 196 članica Okvirne konvencije UN o klimatskim promenama.\n“Sporazumom je načinjen prvi važan korak ali se nalazimo na pragu dugoga puta”, dodala je ona.\nSnežana Bogosavljević Bošković je istakla da je Srbija u junu, kao prva zemlja u regionu i medju prvih 10. zemalja u svetu, dostavila pred konferenciju u Parizu svoj cilj za smanjenje emisija gasova sa efektom staklene bašte od 9,8 odsto do 2030. u odnosu na 1990. godinu.\nOn je dodala bi Srbija trebalo da do kraja 2019. godine dobije Strategiju borbe protiv klimatskih promena, čija izrada će početi početkom naredne godine i trajati oko dve godine.\n“Jedna od ciljeva je da ova strategija bude zvaničan dokument do kraja 2019. do kada treba da pripremimo i prvu reviziju dostavljenih nameravanih doprinosa, odnosno cilja za smanjenje emisija gasova sa efektom staklene bašte”, rekla je ministarka poljoprivrede i zaštite životne sredine.\nSrbija takodje planira da pripremi i usvoji akcioni plan za adaptaciju na klimatske promene koji je, kako je ocenila, vrlo važan jer treba da stvori uslove kako bi srpska privreda bila održiva.\nSnežana Bogosavljević Bošković nije mogla da precizira koliko Srbija treba da smanji emisije u odnosu na sada, navodeći da će ti podaci biti sistematizovani i predstavljeni.\nPrema njenim rečima, Srbija nije veliki emiter gasova, ali želi da ih dodatno smanji.\nZamenica stalne predstavnice Programa UN za razvoj u Srbiji (UNDP) Steliana Nedera rekla je da je 2015. bila istorijska godina za UN na planu borbe protiv klimatskih promena i da se Srbija dobro pripremljena uključivala u te napore.\nKako je istakla, UN će nastaviti da pružaju podršku razvoju politika u toj oblasti u Srbiji, izradi prvog nacionalnog plana prilagodjavanja i sistema nadzora, kao i izveštavanju.\nPrevious Post: Male HE u zaštićenim područjima Balkana\nNext Post: Na severnom polu pretoplo!


In Centar - Radionica "Data driven decisions making u startapu"\nRadionica „Data driven decisions making u startapu“\nмарт 28, 2019 01.04.2019. Naslovi, Vesti\nPokrenuo si svoje B2C ili C2C poslovanje, ali nisi siguran kako da znaš da li si na dobrom putu, kako da postaviš ciljeve i kako da meriš da li uspešno posluješ iz meseca u mesec? CLV i CAC su ti previše apstraktni pojmovi i ne znaš kako da ih primeniš za donošenje odluka u svom biznisu? Nisi siguran da li su aktivnosti koji si radio bile uspešne i koje zaključke tačno donosiš iz njih?\nAko si ti neko ko želi ozbiljno da pristupi svom poslovanju, da prati podatke, da sagleda svoj biznis, da zna kako da postupi sa klijentima i postane profitabilan za što kraće vreme, ova radionica je mesto gde to možeš naučiti i primeniti.\n1. Uvod – zašto je ova tema važna (15min)\n2. Šta su metrike (5 min)\n3. Kako se uspeh poslovanja definiše kroz metrike (10 min)\n4. Vežba: Postavljamo metrike poznatih brendova kako bi se stekao osećaj kako možemo to da uradimo za sebe (10min)\n5. Podela metrika na grupe (10min)\n6. Koraci ka donošenju odluka putem podataka? (10 min)\n7. Potreba za CRM-om (10min)\n8. Radionica: Svako u odnosu na svoje poslovanje određuje grupe metrika koje će se pratiti (25min)\n9. Najava narednih radionica za implementaciju CRM-a\nPredavač: Jelena Joksimović, co-founder startapa Uradi-zaradi. Master matematike, smer za verovatnoću i statistiku, sa 3 godine iskustva u obradi i izveštavanju putem podataka.\n„Startap može najlakše i najefikasnije izmeriti svoje rezultate ukoliko prikuplja podatke, redovno ih ažurira na jednom mestu i koristi CRM sistem adaptiran za njihove potrebe, pri tome vodeći računa koje grupe metrika su njemu relevantne.“\n„Uradi-zaradi je jedan od startapa koji je počeo kao marketplace koji povezuje ljude kojima je potrebna bilo kakva jednokratna usluga sa ljudima koji su spremni da im tu uslugu urade i ostvare brzu zaradu. Tek nakon godinu dana, na nagovor mentora, krenuli smo da radimo na prikupljanju podataka i praćenju metrika. Nije nam mnogo trebalo da shvatimo koji delovi našeg poslovanja imaju više, a koji manje smisla. Praćenje metrika nam je donelo da jasno sagledamo poslovanje, da shvatimo šta ima najviše potencijala, a na čemu ne treba više da radimo. Od tada smo se jasno usmerili u pravcu koji je profitabilan za nas i znatno napredovali. Za samo godinu dana od 3 osobe proširili smo tim na 8 ljudi dok je broj klijenata porastao za preko 300%. Sa druge strane, svaki novi klijent koji dođe tačno znamo kako ulazi u naš funnel i kako upravljamo odnosom sa njim.“, objasnila je Jelena.\nPrijave su obavezne, a broj mesta je ograničen. Pozivamo te da što pre rezervišeš svoje mesto za radionicu putem kontakt forme.\nPrijave će biti otvorene do 9. aprila do 23:59.


Izveštaj tajne službe: Hilari Klinton izmislila Trampovu povezanost s Rusijom, Obama znao za plan - 30.09.2020, Sputnik Srbija\nPodaci kancelarije za obaveštajne poslove američke vlade pokazuju da je administracija bivšeg predsednika Baraka Obame znala da bivša demokratska kandidatkinja... 30.09.2020, Sputnik Srbija\n18:03 30.09.2020 (Osveženo: 01:01 26.08.2021)\nDirektor kancelarije Džon Retklif pismeno je u utorak obavestio Senatski komitet za pravosuđe da je prethodna administracija pribavila ruske obaveštajne podatke u julu 2016. godine sa optužbama protiv Klintonove, ali je upozorio da obaveštajna zajednica „ne zna koliko su tačni ovi navodi, niti u kojoj meri analiza ruske obaveštajne službe može odražavati preterivanje ili izmišljotinu“, preneo je Foks njuz.\nRetklifovo pismo ne nudi detalje o obaveštajnim podacima, ali otkriva da rukom napisane beleške bivšeg direktora CIA Džona Brenana pokazuju da je bivši predsednik Obama bio informisan o tome.\nPrema Retklifovim tvrdnjama, obaveštajni podaci uključuju „navodno odobrenje Hilari Klinton 26. jula 2016. da se realizuje predlog jednog od njenih spoljnopolitičkih savetnika i da se osramoti Donald Tramp izazivanjem skandala koji upućuje na umešanost ruske službe bezbednosti“.\nPolitiko je izvestio da je Nik Meril, portparol Hilari Klinton, ove optužbe nazvao „neosnovanim“ i pogrdno ih ocenio.\n„Ovo su ruske dezinformacije“, tvitovala je Relčel Koen, portparolka potpredsednika Senatskog obaveštajnog odbora Marka Varnera.\nPredsednik senatskog pravosudnog odbora Lindsej Grejam rekao je da će pregledati informacije, napominjući da će ih Retklif prezentovati u poverljivom okruženju.\n„Ove najnovije informacije koje je pružio pokazuju da je u FBI možda postojao dvostruki aršin u vezi sa optužbama na račun kampanje Hilari Klinton i ruske umešanosti“, rekao je Grejam.


Udruženje Slovenaca u Kovinu organizovalo 4. gastronomski događaj - ePancevo\nUdruženje Slovenaca „Logarska dolina“, podružnica u Kovinu po četvrti put je organizovala gastronomski događaj “Naši slovenački specijaliteti”.\nDogađaj je bio priređen u nedelju, 5. septembra u deliblatskom „Društvu sportskih ribolovaca“ na Deliblatskom jezeru koje se nalazi u sklopu Parka prirode „Kraljevac“.\nZbog epidemiološke situacije događaj je organizovan na otvorenom, na obali jezera. Vredni domaćini su se u potpunosti potrudili da gostima prirede nezaboravno druženje i uživanje u slovenačkim specijalitetima. Slovenački meni spremali su pored domaćina i učenici i profesori kuvarskog smera Ekonomske škole “Paja Marganović”, dok su učenici konobarskog smera usluživali goste.\nManifestaciji su prisustvovali i članovi Nacionalnog saveta slovenačke nacionalne manjine u Srbiji dr Milena Spremo, koja vodi tečaj slovenačkog jezika sa elementima kulture u Pančevu i Kovinu i Saša Radić, predsednik Izvršnog odbora. Tu su bili i predstavnici Opštine Kovin, predstavnici Turističkih organizacija grada Pančeva i Kovina, kao i gosti iz Zidanog Mosta (Slovenija), Beograda, Pančeva, Kovina i Zrenjanina. Ove godine na meniju su bili specijaliteti spremljeni po tradicionalnim recepturama iz slovenačke regije Štajerska, a na kraju je bila poslužena tradicionalna slovenačka štrudla, čuvena “Potica”.\nIspred Nacionalnog saveta slovenačke manjine u Srbiji prisutnima se obratio Saša Radić, predsednik Izvršnog odbora, koji je prvi put prisustvovao ovoj manifestaciji priređenoj na jezeru “Kraljevac”. Prilikom obraćanja gostima Radić je rekao da je počastvovan što može da prisustvuje ovakvoj manifestaciji koja je nesumnjivo od velikog značaja za slovenačku manjinu koja živi na ovim prostorima i da se slovenačka kultura i tradicija populariše i putem gastronomije. Ujedno je napomenuo da se slovenački Nacionalni savet uveliko priprema za Popis stanovništva koji će biti naredne godine i da će tim povodom biti organizovana poseta svim slovenačkim društvima u Srbiji, kojih sada ima 17.\nOn je tom prilikom razgovarao sa prisutnim članovima pančevačkog i kovinskog slovenačkog udruženja koji su ga informisali o aktivnostima i aktuelnim dešavanjima u Udruženju i planovima za naredni period.\nPredsednik Udruženja Slovenaca „Logarska dolina“ i predsednik organizacionog odbora manifestacije Josip Veber rekao je da je veoma zadovoljan što se i pored složene epidemiološke situacije ovaj događaj održao, a što je posebno značajno, bilo je i gostiju iz Slovenije.\nGostima se obratio i upravnik Parka prirode „Kraljevac“ Aleksandar Sarmeš koji je ispričao zanimljivu priču o samom parku prirode i načinu na koji se štiti ovo prelepo i zanimljivo mesto na obroncima Deliblatske peščare.\nOrganizaciju ovogodišnje manifestacije pomogli su: Kancelarija Vlade Republike Slovenije za Slovence po svetu, Pokrajinski sekretarijat za obrazovanje, propise, upravu i nacionalne manjine- nacionalne zajednice, Opština Kovin, Turistička organizacija grada Pančeva, Ekonomska škola “Paja Marganović” Pančevo i Park prirode „Kraljevac“ – Udruženje sportskih ribolovaca iz Deliblata.


You are at:Home»Nekategorisano»Dodik: Štab danas odlučuje o zatvaranju škola\n“Ako takva odluka bude donesena, biće to isključivo na period od sedam dana”, rekao je Dodik.\n“U Banjaluci funkcioniše kovid bolnica, potrebno je da se obezbijedi još više prostora jer su značajno popunjeni zdravstveni kapaciteti”, rekao je Dodik novinarima u Čelincu.\nGrađanima je poručio da nose zaštitne maske, drže distancu i ličnu higijenu, te smanje kontake i okupljanja.\n“Obustavljamo javna okupljanja”\nDodik, koji je i predsjednik SNSD-a, izjavio je da ova stranka želi da pokaže da ozbiljno shvata epidemiološku situaciju u Republici Srpskoj i od sutra obustavlja sva javna okupljanja, te prelazi na individualnu kampanju.\n“Republički štab za vanredne situacije večeras će donijeti određene mjere, a SNSD želi da pokaže da uvažavamo situaciju i apelujemo da ljudi izbjegavaju bilo kakva okupljanja jer su se ona, u suštini, pokazala kao najveći razlog širenja zaraze”, rekao je Dodik novinarima u Čelincu gdje se sastao sa kandidatom za načelnika opštine i odborničkim kandidatima SNSD-a.\nDodik je pojasnio da od sutra neće organizovati ovakve skupove na terenu, uz napomenu da je SNSD jedina partija koja je mogla da okupi više hiljada ljudi.\nLider SNSD-a je zahvalio zdravstvenim radnicima i ljekarima u Republici Srpskoj, koji ne pokazuju umor u borbi protiv epidemije korona virusa, koji se širi.\nŠest bošnjaka smijenilo Gordanu\nDodik: Stid me je na šta je spala opoziciona scena u Srpskoj\nCvijanović optužila Inzka da je uzeo novac, navela i od koga


Nastavak novogodišnjeg slavlja u glavnom gradu BiH – dijalogin.tv\nU toku su posljednje pripreme i audio probe uoči večerašnjeg koncerta grupe Crvena jabuka čiji će članovi zabavljati građane Sarajeva i turiste u okviru trodnevnog novogodišnjeg slavlja.\nČlanovi tog popularnog benda zasvirat će ispred Vječne vatre, a tokom koncerta glavna saobraćajnica u tom dijelu glavnog grada Bosne i Hercegovine bit će zatvorena.\nNakon sinoćnjeg spektakularnog koncerta jedne od najvećih regionalnih zvijezda današnjice Zdravka Čolića kojem je prisustvovalo na desetine hiljada građana iz cijele BiH, ali i drugih zemalja, najviše zemalja susjedstva, posjetitelje će večeras zabavljati Crvena jabuka za početak nove 2018. godine.\nBudući da je u Sarajevu veliki broj turista ove godine, na šta ukazuje popunjenost gotovo svih raspoloživih smještajnih kapaciteta, oni su prvi dan nove godine iskoristili za šetnju glavnim ulicama Sarajeva Ferhadiji i Titovoj.\nNa Baščaršiji formirale su se velike gužve jer svi žele probati sarajevske ćevape, pite i druge bh. gastronomske specijalitete.


Predsednik Thaçi sastao se s austrijskim kolegom, govorili o evroatlantskoj budućnosti Kosova - Novosti i Događanja - Predsednica Republike Kosovo - DR VJOSA OSMANI - SADRIU\nPredsednik Thaçi sastao se s austrijskim kolegom, govorili o evroatlantskoj budućnosti Kosova\nBeč, 15. juni 2016 – Predsednik Republike Kosova, Hashim Thaçi sastao se danas, u Beču, s austrijskim kolegom, Heinz Fischer.\nPredsednik Thaçi zahvalio se predsedniku Fischer za njegov 12. godišnji doprinos i interesovanje za Kosovo i Balkan uopšte, kao i o ulozi Austrije u svim fazama stvaranja i izgradnje države Kosova.\nTakođe, predsednik Thaçi je upoznao austrijskog kolegu i o političkim procesima na Kosovu, o prevazilaženju unutrašnje krize i o postignutom dogovoru za EULEX.\n“Kosovo ima samo jednu perspektivu, a to je evroatlantska budućnost. Mi ćemo neprestano raditi da bi što pre postali član EU i NATO. Veoma smo vam zahvalni za podršku koju ste nam pružili u procesu integracije, za liberalizaciju viza, te se nadamo da će Evropska komisija vrlo brzo doneti odluku da se Kosovu ukidaju vize“, rekao je predsednik Thaçi.\nS druge strane, predsednik Fischer izrazio je zadovoljstvo tekućim zbivanjima, posebno jer se od poslednje njegove posete na Kosovu situacija u zemlji promenila i da je mirnija, te čestitao predsedniku Thaçi za potpisivanje Sporazuma o stabilizaciji i pridruživanju, za ulazak kosovske države u ugovornimodnosima sa EU, kao i za članstvo Kosova u UEFA i FIFA.\nPredsednik Republike Kosova, Hashim Thaçi potrvrdio je austrijskom kolegu da će se dijalog sa Srbijim nastaviti i da će vrlo brzo početi izrada i statuta Asocijacije opština sa srpskom većinom te da će se primeniti svi postignuti sporazumi u Briselu.


Dezinfekcija stambenih zgrada o trošku grada – ABC Pancevo\nDezinfekcija stambenih zgrada o trošku grada\nU Reciklažnom centru postavljen je kontejner u kome se nalazi natrijum hipohlorit namenjen upravnicima zgrada\nAleksandar Stevanović, direktor JKP “Higijena” se nada da će dokle god traje vanredno stanje biti u prilici da besplatno dele dezinfekciona sredstva i upravnicima stambenih zgrada.\n– Nadam se da ćemo imati dovoljno natrijum hipohlorita koji ćemo deliti svakodnevno upravnicima zgrada. Podela se vrši svakodnevno u “Reciklažnom centru” i imaćemo dovoljno sredstava dokle god traje ova situacija – rekao je Stevanović.\n– Sprovodimo akciju dezinfekcije zgrada i hoćemo da budemo uvek na usluzi našem gradu kako bi što pre suzbili i pobedili ovaj opaki virus koji je zahvatio našu zemlju – rekao je Bojan Popov.\nU Reciklažnom centru postavljen je kontejner u kome se nalazi natrijum hipohlorit namenjen upravnicima zgrada. Potrebno je da upravnici donesu svoje posude u koje će im biti sipano dezinfekciono sredstvo, a na licu mesta će dobiti i obaveštenje koje bi trebalo da zalepe na ulaz zgrade nakon tretmana.\nBy Admin_D|2020-03-27T12:21:45+01:0027.03.2020.|Categories: Društvo, Razno|Tags: dezinfekcija|Comments Off on Dezinfekcija stambenih zgrada o trošku grada


Lopare: DNS i SNSD potpisali koalicioni sporazum /VIDEO/ - NTV Arena\nPredsjednik i potpredsjednik SNSD-a Milorad Dodik i Radovan Višković danas su u Loparama potpisali kaolicioni sporazum za podršku kandidatu DNS-a za načelnika opštine Lopare Srećku Iliću.\nNa svečanosti u Domu kulture pod sloganom “Okupljanje za Lopare”, Dodik je naveo da se u odnosima sa DNS-om ne dešava ništa suštinsko i da očekuje da će problemi biti brzo riješeni.\nSvečanosti u Domu kulture prisustvovala je i majka tri poginula borca Joka Milovanović kojoj je u Loparama izgrađena kuća sredstvima iz kabineta predsjednika Republike, za vrijeme kada je Dodik bio na toj funkciji.\nPotpredsjednik SNSD Radovan Višković svoje obraćanje započeo je izrazima poštovanja ovoj majci, a potom pozvao građane Lopara da na izborima glasaju za saradnju lokalne vlasti sa institucijama Republike Srpske i time omoguće brži razvoj svoje opštine.\nKandidat DNS-a za načelnika opštine Lopare je naveo je da je Vlada u Lopare od 2006. godine uložila 27 miliona KM, te da budući razvoj značajno zavisi od saradnje, podrške i zajedničkog djelovanja.\nPotpredsjednik DNS-a Đorđe Popović izjavio je da ova stranka ostaje vjerna koaliciji sa SNSD-om u opštini Lopare i istakao da ove dvije stranke veoma dobro sarađuju u Loparama.\nDNS i SNSD su dugogodišnji partneri, a ova saradnja u Loparama pokazuje da to partnerstvo živi, da će opstati i da neće biti pokolebano, poručeno je danas iz Lopara.\nTags: dns, lopare, milorad dodik, radovan viskovic, snsd


LUKAVAC - otvorena izložba eksponata II Korpusa ARBiH (FOTO) - LTK - INFO | Info blog-portal\nHome / Lukavac info / LUKAVAC - otvorena izložba eksponata II Korpusa ARBiH (FOTO)\nLUKAVAC - otvorena izložba eksponata II Korpusa ARBiH (FOTO)\nrujna 20, 2018 Lukavac info\nU Lukavcu je danas otvorena izložbu eksponata II Korpusa ARBiH pod nazivom „Domovina u srcu”,a ista je upriličena u okviru obilježavanja 26. godišnjice II Korpusa Armije RBiH, u saradnji sa Oružanim snagama BiH.\nIzložba prikazuje put formiranja 2. korpusa od jedinica teritorijalne odbrane do stvaranja moćnog korpusa, koji je odbranio Sjeveroistočni dio BiH. Ovom prilikom je akcentirano da je obilježavanje godišnjica formiranja korpusa važno koliko zbog samih učesnika odbrambeno – oslobodilačkog rata, još i više zbog mlađih generacija.\n„Za nas kao Vladu je obilježavanje ove godišnjice bitno jer je II korpus bio najorganizovanija i najsnažnija oružana snaga i formacija, koja je dala nemjerljiv doprinos u odbrani Bosne i Hercegovine. Dokaz toga je i činjenica da od ukupno 9 heroja odbrambeno – oslobodilačkog rata, njih trojica su sa područja Tuzlanskog kantona. Ova izložba je prilika za sve građane, a posebno mlade generacije, koje zbog svoje budućnosti trebaju poznavati svoju historiju. Zato je između ostalog, potrebno raditi i na prezentiranju muzejskih izložbi, kao što je to urađeno danas u lukavačkom „Domu kulture””, rekao je ovom prilikom premijer Suljkanović, kome je pripala čast da otvori izložbu.\nPostavka sadrži fotografije, dokumente i predmete koji su korišteni u odbrambeno-oslobodilačkom ratu, a prezentirana je u saradnji sa Oružanim snagama Bosne i Hercegovine. Građani Lukavca, ali i cijelog Tuzlanskog kantona, eksponate, fotografije i drugu arhivsku građu mogu pogledati u prostorijama Doma kulture u Lukavcu, svaki dan do 1. oktobra ove godine.\nLUKAVAC - otvorena izložba eksponata II Korpusa ARBiH (FOTO) Reviewed by LTK-INFO.COM on rujna 20, 2018 Rating: 5


"Strategija EU nudi verodostojnu perspektivu proširenja"\nStrategija proširenja za Zapadni Balkan posebno je značajna za Crnu Goru jer prvi put daje vremenski horizont i potvrđuje konzistentnost u stavu Evropske unije da proces ostaje u potpunosti zasnovan na individualnim zaslugama, saopšteno je iz Ministarstva evropskih poslova.\nIz tog resora su kazali da Strategija, koja je predstavljena evropskim parlamentarcima, nudi vjerodostojnu perspektivu proširenja uz nastavak intenzivnih reformi u regionu "Strategija ima poseban značaj za Crnu Goru jer, po prvi put, daje vremenski horizont i potvrđuje konzistentnost u stavu EU da proces ostaje u potpunosti zasnovan na individualnim zaslugama, uz nastavak ekspertske, tehničke i finansijske podrške u ispunjavanju obaveza na evropskom putu", kaže se u saopštenju Ministarstva.\nDokument "Strategija o kredibilnoj perspektivi Zapadnog Balkana", potvrdio je da u Crnoj Gori urađeno malo ili gotovo ništa u borbi protiv organizovanog kriminala i korupcije na visokom nivou, smatraju u Građanskom pokretu URA.\nNavodi se, da “povremena žrtvovanja ponekog funkcionera ne predstavljaju borbu za pravnu državu već, kako su kazali, bacanje prašine u oči domaćoj javnosti, a prije svega zapadnim partnerima, kako bi se stvorio privid posvećenosti reformama”.\nNapominje se da je 11 godina od potpisivanja Sporazuma o stabilizicaji i pridruživanju i šest od početka pregovaračkog procesa, a da je Crna Gora uspjela da otvori 30 od 33 pregovaračka poglavlja, a privremeno zatvorila svega tri.\n“Nijedna zemlja koja je u prošlosti pristupala EU nije toliko dugo čekala na zatvaranje poglavlja. Slikovito, Crna Gora je u pregovaračkom procesu đak koji ima prelazne iz tri najlakša predmeta a drugo su i dalje jedinice”, smatraju u pokretu URA.\nStrategijom Evropske unije za Zapadni Balkan, Brisel šalje jasnu poruku da proces integracija ulazi u fazu u kojoj će se tražiti konkretni rezultati, posebno u oblasti vladavine prava, ocijenjeno je iz Socijaldemokratske partije. Najnovija Strategija Evropske unije o proširenju na Zapadni Balkan, koja je juče predstavljena u Strazburu, “potvrđuje da su u Briselu svjesni hroničnog neodstatka političke volje ovdašnjih vlasti za borbu protiv korupcije i organizovanog kriminala”, ocijenjeno je iz Mreže za afirmaciju nevladinog sektora.\nIz ove NVO navode da EU, po prvi put, u svom zvaničnom dokumentu "ukazuje na takozvani fenomen zarobljene države, i upozorava na 'veze sa organizovanim kriminalom i korupcijom u svim nivoima vlade i administracije, kao i jasno miješanje javnog i privatnog interesa'".\nIz Skupštine je saopšteno da će evropski komesar Johanes Han u petak na sjednici skupštinskih Odbora za evropske integracije i međunarodne odnose i iseljenike, prenijeti poruke iz Strategije “Vjerodostojna perspektiva proširenja za Zapadni Balkan".


CRTA: Krivična prijava protiv Vlade AP Vojvodine – Balkanekspresrb.rs\n14/10/2019 Off By BERB\nZbog sumnje na zloupotrebu javnih resursa u političke svrhe, Crta će podneti još jednu krivičnu prijavu. Ustanovila je da je među više od 200 vozila, registrovanih izvan Lučana, koja su primećena na dan održavanja lokalnih izbora u toj opštini, 16. decembra 2018, bila i škoda superb u vlasništvu Vlade AP Vojvodine.\nCrta raspolaže fotografijom navedenog vozila, snimljenom u blizini jednog od biračkih mesta u Lučanima. Još u decembru 2018. Crta je od pokrajinske vlade zahtevala spisak svih vozila u njenom vlasništvu. Pošto na zahtev nije odgovoreno, Crta je uputila žalbu Povereniku za informacije od javnog značaja, i traženi spisak je dostavljen tek sada, u oktobru 2019. godine.\n„Tokom dijaloga o izbornim uslovima insistiramo na neophodnosti suzbijanja zloupotrebe javnih resursa, jer to vidimo kao jedan od ključnih problema koji ugrožavaju regularnost izbornog procesa. Nažalost, nemamo utisak da nadležne institucije, poput Tužilaštva i Agencije za borbu protiv korupcije, efikasno deluju u slučajevima poput ovog“, izjavio je Raša Nedeljkov programski direktor Crte.\nCrta zahteva od nadležnog Tužilaštva da u najkraćem roku ispita razloge zbog kojih se službeni auto pokrajinske vlade neradnog dana našao u mestu koje je stotinama kilometara udaljeno od Vojvodine, i da preduzme dalje zakonske mere.\nRanije je Crta već podnela krivične prijave protiv odgovornih lica u 15 javnih preduzeća i ustanova iz 8 gradova, čija vozila su bila prisutna tokom izbornog dana u Lučanima. ♦\nKINA – SRBIJA: Nezaboravno prijateljstvo


Dodik: Pitanje mehanizma koordinacije i MMF-a definitivno završeno u interesu Srpske - Moja Hercegovina\nPočetna / Dodik: Pitanje mehanizma koordinacije i MMF-a definitivno završeno u interesu Srpske\n5. Avgusta 2016. 11:17\nPredsjednik Republike Srpske Milorad Dodik rekao je da je pitanje mehanizma koordinacije i MMF-a definitivno završeno u interesu Srpske, koja će u prvoj polovini septembra dobiti prvu tranšu novca od MMF-a i time stabilizovati finansije i ući u realizaciju reformske agende na najbolji mogući način.\nDodik je istakao da je januarskim dogovorom Savez za promjene /SZP/ pristao da odlučuje konsenzusom prisutnih, što je vlast Srpske od početka osporavala i na kraju se izborila da se odlučuje konsenzusom uz obavezan glas predstavnika Vlade Republike Srpske.\n“Za bilo kakvo odlučivanje o mehanizmu koordinacije onaj ko odlučuje mora da ima pisano odobrenje Vlade Republike Srpske, a ne da prilikom odlučivanja prave spekulacije i da se odlučuje kako kome padne na pamet. To, naravno, ne odgovara SZP, jer oni žele da prihvate i sprovedu politike koje su u suštini protiv Srpske”, objasnio je Dodik za “Glas Srpske”.\nKada je riječ o negativnim reakcijama SZP-a, a posebno SDS-a na postignuti dogovor u Istočnom Sarajevu, predsjednik Republike Srpske je naveo da su njihove reakcije neobjašnjive.\n“Tvrde da nema vidljive razlike u odnosu na ono što su pokušali da proguraju u Savjetu ministara BiH bez znanja i konsultacija sa Srpskom i njenim institucijama. Razlika je suštinska i drastična. SZP, koji je u vlasti na nivou BiH, nema pravo da odlučuje da li je nešto u interesu Srpske, nego o tome odlučuju institucije Srpske i zato postoji mehanizam koordinacije koji garantuje da sve iskoordinišu svi nivoi vlasti”, rekao je Dodik.\nOn je rekao da su u Istočnom Sarajevu dogovorene još dvije važne tačke, a jedna je da predsjedavajući Savjeta ministara BiH predsjedava kolegijumom za evropske integracije.\nDodik ističe da su u mehanizmu obezbijedili da njegovi zamjenici u kolegijumu, a to su premijeri entiteta, moraju dati prethodnu saglasnost da bude održan sastanak, što znači da neće biti prostora za manipulacije, pa kada se dođe u poziciju da sastanak bude održan, onda mora biti prisutan ovlašćeni predstavnik Republike Srpske, odnosno Vlade Srpske.\n“Sve je jasno i precizno definisano. Prvi put je jasno rečeno da je to ovlašćeni predstavnik, a ne neko ko se sam može predstaviti i reći da je on taj ili da se tumači da je tu neko iz Republike Srpske. Taj neko je, prema ranijem rješenju, mogao da se ponaša kao ovi iz Saveza za promjene, koji su dokazali sposobnost da uruše svaku snagu Republike Srpske”, ocijenio je Dodik.\nOn je rekao da je Srpska do prije dvije godine i ulaska SZP u vlast u Sarajevu bila faktor broj jedan u BiH za sva moguća rješenja, što je SZP srozao ulaskom u vlast, ali su sada vratili snagu Republike Srpske.\n“Bilo je potrebno vrijeme da mnogi u Sarajevu i međunarodnoj zajednici shvate da se Srpska ne može ignorisati i da se ne može odlučivati mimo njenih stavova i institucija. Za to nisu mogli da se izbore spekulanti i bezkarakterni ljudi kakvi su ovi iz Saveza za promjene. Od njih se ne može očekivati da nešto naprave za Srpsku”, rekao je Dodik.\nKljučni stav je, ističe Dodik, da se mora uvažiti institucionalna snaga Srpske i to je završeno kroz sporazum sa Bakirom Izetbegovićem.\nPredsjednik Republike Srpske je rekao da je HDZ BiH bio saglasan sa mehanizmom koordinacije koji je ranije usvojen u Savjetu ministara BiH bez saglasnosti institucija Srpske, jer u suprotnom ne bi bio usvojen.\n“Kasnije je i sam Čović govorio o tome da treba sjesti i razmotriti primjedbe. Sastanak u Istočnom Sarajevu je organizovao šef Delegacije i specijalni predstavnik EU u BiH /Lars-Gunar Vigemark/ i ja nisam taj koji je birao učesnike. Na sastanak nisam išao da radim protiv bilo koga trećeg, jer je to za svakog loše”, kaže Dodik.\nOn je rekao da zahtjevi predstavnika Hrvata da kantoni imaju ulogu u mehanizmu koordinacije i odlučivanju ne bi trebalo da budu problem.\n“U mehanizmu koordinacije treba i mora da se prati ustavna struktura i u njegovoj konačnoj verziji to treba da bude ugrađeno. Vrlo brzo možemo izaći iz ove situacije uvažavajući upravo ovaj princip i zato sam i poslao pismo Izetbegoviću i Čoviću u kome sam dao saglasnost da primjedbe iz hrvatskog naroda, odnosno HDZ-a, budu ugrađene u mehanizam koordinacije”, napomenuo je Dodik.\nOn je istakao da podrška lidera EU dogovoru i negativne reakcije na domaćoj političkoj sceni govore da je BiH nikakva zemlja, a kritike političke spekulacije.\n“Ključni problem ranije odluke o mehanizmu koordinacije je što je SZP prihvatio da se odluke donose konsenzusom prisutnih. To je hipotetički omogućavalo da neko iz Srpske ne bude prisutan i da se tada odlučuje bez Srpske. Taj njihov traljavo doneseni mehanizam koordinacije i problemi koje bi donio su eliminisani”, rekao je Dodik.\nOn kaže da se sada ne može donijeti nijedna odluka bez ovlašćenog predstavnika Srpske, a ovlašćeni predstavnici Srpske sigurno nisu Mirko Šarović i oni koji su spremni svaki dan da naprave štetu Srpskoj.\nDodik je naveo da SZP ima dva strateška cilja – onemogućiti Srpsku da bude stabilna i onemogućiti većinu iz Srpske da bude dio vlasti na nivou BiH.\n“Oni su podaničkim ponašanjem pokazali sposobnost da to učine. U realizaciju toga su krenuli još u prvim danima nazovi vladanja kada su onemogućili usvajanje sporazuma sa Svjetskom bankom, a kasnije blokadom niza finansijskih aranžmana i sada kroz opstrukciju aranžmana sa Međunarodnim monetarnim fondom /MMF/”, rekao je Dodik.\nOn kaže da to SZP čini i kroz promjene Zakona o akcizama, gdje SDS u Savjetu ministara ne dozvoljava da bude usvojeno ono o čemu se dogovorio Fiskalni savjet BiH u kojem su predstavnici institucija Srpske.\n“Svaki dan vode štetnu politiku za Srpsku. Njihovo ponašanje je proporcionalno šteti koju trpi Srpska. Čim ih vidite da nešto rade, šteta je vidljiva. Bila je vidljiva i kada je Srpska osporavala adaptaciju Sporazuma o stabilizaciji i pridruživanju /SSP/ sa EU, a Šarović i ostali su govorili da je to najbolje rješenje koje je moguće”, rekao je Dodik.\nOn je naveo da su u Savezu za promjene okrenuli priču kada je došao njemački ministar poljoprivrede da sagleda štetne posljedice i ponudi pomoć, zbog čega oni, kako ocjenjuje Dodik, funkcionišu na principu danas jedno, sutra drugo.\n“Umjesto da se koncentrišu na to da se izvuče najbolje iz posjete ministra poljoprivrede Njemačke, oni su pokušali sve minimizirati. Uvjeren sam da je riječ ministra poljoprivrede Njemačke izuzetno vrijedna i da ćemo imati projekat pomoći koji će omogućiti poljoprivrednim proizvođačima da prođu sa što manje štete”, poručio je Dodik.\nKada je riječ o održavanju referenduma o Danu Republike i osporavanjima visokog predstavnika Valentina Incka da Srpska time krši Dejtonski sporazum, Dodik je istakao da je Incko time pokazao da je bošnjački agent, kao i da sve što radi čini da bi se dodvorio bošnjačkom faktoru u BiH.\n“Incko nema pravo da interveniše, niti su važni njegovi stavovi o referendumu. Morao bi da se suzdrži od bilo kakvih ocjena, jer je njegovo djelovanje, što se tiče Republike Srpske, svedeno na karikaturu. Incko može samo da sliježe ramenima pred pritiscima Bošnjaka da ospori referendum”, naglasio je predsjednik Republike Srpske.\nDodik je poručio da Srpska ide na referendum jer je Dan Republike legitimno i isključivo pitanje naroda u Srpskoj.\n“Narod će odlučiti 25. septembra, kako je predviđeno. U suštini, Bošnjaci su putem odluke Ustavnog suda BiH o Danu Republike pokušali da se obračunaju sa Srpskom. Antidejtonskog djelovanja nema jer je odluka donesena u nadležnim institucijama u skladu sa Ustavom. Srpska referendumom dokazuje da je demokratsko društvo i promoviše demokratske vrijednosti”, rekao je predsjednik Republike Srpske.\nDodik, koji je lider Saveza nezavisnih socijaldemokrata /SNSD/, rekao na predstojećim lokalnim izborima očekuje pobjedu koalicije okupljene oko te stranke u najmanje od 60 do 65 odsto opština.\nOznakeBiH Milorad Dodik mmf RS


Varta Longlife alkalna LR20 baterija za digitalni fotoaparat cena, cene Srbija, prodaja Beograd Novi Sad Niš\nVarta Longlife alkalna LR20 baterija za digitalni fotoaparat cene\n- Baterija Varta Longlife alkalna, podržani tipovi D, napon 1, 5V... specifikacija\nBaterija Varta Longlife alkalna, podržani tipovi D, napon 1, 5V\nEPonuda nije internet prodavnica već Vam omogućava da brzo i lako nađete Varta Longlife alkalna LR20 baterija za digitalni fotoaparat po najjeftinijoj ceni. Naš cilj je da kupci budu što bolje informisani o ponudi Varta baterija za digitalni fotoaparat Longlife alkalna LR20 na tržištu Srbije. Vrlo lako nalazite željeni proizvod za kategoriju Baterije za digitalne fotoaparate cene, ne morate da lutate od sajta do sajta za Varta Baterije za digitalne fotoaparate, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Varta Longlife alkalna LR20 baterija za digitalni fotoaparat sa PRODAVCEM. EPonuda ne može da garantuje potpunu tačnost specifikacije i slika za Varta Longlife alkalna LR20 baterija za digitalni fotoaparat. Pre kupovine, podatke za Varta baterija za digitalni fotoaparat Longlife alkalna LR20 proverite na sajtu PROIZVOĐAČA.


GAVRIĆ: Podrška Stanivukoviću, borba se nastavlja – Glas Regije\nGAVRIĆ: Podrška Stanivukoviću, borba se nastavlja\nBANJALUKA – Savjet mladih PDP osudio je privođenje odbornika ove stranke Draška Stanivukovića i pruža mu punu podršku u nastavku borbe za pravdu i dostojanstvo mladih ljudi u Republici Srpskoj.\nPredsjednik Savjeta mladih PDP-a Stefan Gavrić rekao je na konferenciji za novinare u Banjaluci da ovo nije i ne smije biti samo borba Stanivukovića.\n„Ovo je borba svih nas za normalan život koji će omogućiti mladim ljudima da ostanu i da žive u Republici Srpskoj“, smatra Gavrić.\n„Mladi PDP-a su odlučni da, zajedno sa narodom, naprave promjene na bolje za našu zemlju i sigurni smo da dolaze dani pobjede za Republiku Srpsku i sve njene ljude. Naša borba se nastavlja“, zaključio je Gavrić.\nPredsjednik Savjeta mladih PDP-a Banjaluka Zoran Savanović smatra da je privođenje Stanivukovića pred očima javnosti ponovo navela mnoge mlade ljude da se zapitaju da li treba ostati u Republici Srpskoj.\n„Pitamo se, da li ovakva Republika Srpska pruža budućnost mladim ljudima?“, rekao je Savanović.\nOn je naveo da „Draško Stanivuković nosi ime svog strica koji je dao život za Republiku Srpsku“.\n„Ovim se pokazalo da se ne poštuju ni borci, njihove porodice, naša prošlost i da samo mala grupa ljudi treba ovdje da ostane, da se razvija i radi, a svi mi ostali da smo nepotrebni i nepodobni za život ovdje. Međutim, naša dužnost je da nastavimo borbu za bolju, prosperitetniju i pravedniju Republiku Srpsku“, smatra Savanović.\nPartija demokratskog progresa, Stefan Gavrić\n« BROD: Prijem kod načelnika za vukovce i učenike generacije\nGATARIĆ: Iza Tekstilca još jedna uspješna sezona, kreću radovi na pomoćnom… »


Radio Sarajevo - Blic\nIZVEŠTAVAO IZ CENTRA SARAJEVA Društvo novinara BiH osudilo napad na novinara Adija Bebanića\nDruštvo novinara BiH osudilo je jučerašnji napad na novinara N1 Adija Bebanića i očekuje da će prema napadaču biti preduzete zakonom predviđene mere.\n“NADAM SE DA ĆE OVDE IZRASTI DRVO SLOBODE” I Elizabeta iz Londona došla u Sarajevo\nU Sarajevu će u 12 sati danas biti održana prva Povorka ponosa u BiH, a učesnici se već okupljaju ispred Večne vatre.\nBivši reprezentativac BiH Emir Spahić, koji je teško povređen u saobraćajnoj nesreći oseća se bolje u odnosu na juče.\nSUMNJA PALA NA VOZAČE IZ BiH Ispod autobusa iz Tuzle 16 časova vozili Alžirce, otkriveni tek u Nemačkoj\nPrava drama odvijala se u četvrtak u autobusu koji je iz Tuzle saobraćao ka destinaciji u zapadnoj Evropi. Nakon što je krenuo iz BiH, autobus je prošao kroz Hrvatsku, Sloveniju, Austriju, ušao u Nemačku…\nCRNI DAN U TUZLANSKOM KANTONU Dve osobe POGINULE u dve saobraćajne nesreće\nU Tuzlanskom kantonu danas su se dogodile dve saobraćajne nesreće sa smrtnim posledicama.\nObičaj salivanje strave u BiH se prenosi s kolena na koleno, ali je malo poznato koliko je OPASNO PO ZDRAVLJE\nU BiH, ali i zemljama regije, već najmanje stotinu godina rasprostranjen je običaj, odnosno obred koji se naziva “salivanje strave”. Cilj mu je ukloniti strah ili traumu koje je neka osoba pretrpela, a najčešće su to deca.\nSUĐENJE ZBOG BEKSTVA IZ ZATVORA Šta je pisalo u izbrisanim porukama Amela Sejfovića i kome ih je slao\nU nastavku suđenja Amelu Sejfoviću zbog bega iz KPZ Miljacka i drugima koji su optuženi da su mu pomogli u begu, danas je u Kantonalnom sudu u Sarajevu održano ročište na kojem je kao svedok Tužilaštva KS svoj iskaz izneo veštak Federalne uprave policije Almir Rizvić, koji je veštačio mobilne telefone koji su privremeno oduzeti od optuženih.


ZAVRŠENA ADAPTACIJA ISTORIJSKOG ARHIVA - JUGPRESS\nIz budžeta grada Leskovca u adaptaciju zgrade Istorijskog arhiva u tom gradu uloženo je dva miliona dinara a projekat je realizivan preko Agencije za lokalni ekonomski razvoj (ALER) koja je, kada je osnovana, zamišljena\nkao agencija koja bi trebalo da u grad donosi novac i projekte od drugih donatora.\nNa press konferenciji održanoj danas u Istorisjkom arhivu, rečeno je da je adaptacija obuhvatila sanaciju vlage u depoima, sređivanje krova, dela stolarije i obradu spoljašne fasade.\n„Ova sredstva nisu velika za jednu lokalnu samoupravu, ali je važnije svakako to da ni jedno prethodno rukovodstvo nije našlo za shodno da sredi zgradu ove ustanove koja postoji punih 60 godina, u kojoj se čuva bogatstvo jednog grada, njegova istorija, sva važna dokumenta i spisi koji su stari i nekoliko vekova”, rekao je gradonačelnik Leskovca Goran Cvetanović i dodao da je “ovom investicijom istorijska građa spašena od danjeg propadanja, što je bio i primarni cilj“.\nSredinom prošle godine grad Leskovac i ALER su, zajedno sa Istorisjkim arhivom, realizovali projekat unapređenja rada Istorijskog arhiva adaptacijom prostora za smeštaj arhivske građe.\nTada je urađen alarmni sistem, javljač požara, i nabavljene su arhivske police za prostor koji je arhiv dobio na upotrebu u staroj zubnoj poliklinici.\nProjekat je bio vredan 1,5 miliona dinara, a sredstva su obezbedili Ministarsvo kulture i informisanja i grad Leskovac.\nAdaptacijom zgrade vraćamo Istorijski arhiv u Leskovcu na mesto koje mu pripada kao ustanovi od posebnom istorijskog i kulturnog značaja, rekla je direktorka Istorijskog arhiva Marija Lazarević.


EU zadovoljna garancijama Gasproma da neće zloupotrebljavati dominantan položaj\n► EU zadovoljna garancijama Gasproma da neće zloupotrebljavati dominantan\nEvropska komisija je danas izrazila zadovoljstvo jer se gasni gigant Gasprom, pod kontrolom ruske države, obavezao na sporazumno rešenje istrage pokrenute zbog njegove zloupotrebe dominantnog položaja na tržištu u osam zemalja EU.\n"Ta obaveza je odgovor na našu zabrinutost za stanje konkurencije", izjavila je evropska komesarka za konkurenciju Margaret Vestager.\n"Sada želimo da saznamo stavove klijenata i drugih zainteresovanih strana koje ćemo proučiti pre donošenja bilo kakve odluke", dodala je ona.\nEU zamera Gaspromu da "sprovodi strategiju podele tržišta gasa u Srednjoj i Istočnoj Evropi."\nTa moćna energetska kompanija se krajem decembra prošle godine u pisanom obliku obavezala da će svoje poslovanje usaglasiti s propisima EU, u nadi da će time postići sporazum o okončanju istrage.\nAko treće strane prihvate te obaveze Gasproma, one će postati zakonski obavezujuće i procedura će biti završena.\nAli, ako Gasprom svoja obećanja ne sprovede u praksi, Evropska komisija bi ga mogla kazniti oduzimanjem deset odsto godišnjeg obrta koji je 2015. godine iznosio 82,9 milijardi evra.\n"Ovo nije kraj priče, već trenutak nade", rekla je Vestager, odbacivši i samu pomisao na popuštanje Rusiji.\n"Radi se o sprovođenju zakona, da tržište funkcioniše bez obzira na zastave, vlasnike ili veličinu preduzeća", rekla je ona.\nIpak, to je već drugi put za nedelju dana da Vestager donosi odluku veoma povoljnu za Rusiju. Ona je 6. marta odobrila da ruski državni nuklearni konglomerat "Rosatom" za 12,5 milijardi evra, uz sufinansiranje Mađarske, i uz široku podršku Moskve, izgradi još dva reaktora nuklearne centrale Pakš, u blizini Budimpešte.\nEU je postupak protiv Gasproma pokrenula aprila 2015. godine, posle nekoliko meseci istrage, formalno mu podnoseći "izjavu o primedbama" na njegovo poštovanje evropskih propisa o konkurenciji, što se smatra optužnicom.\nEvropska komisija je tada optužila tog energetskog giganta da nameće zabrane izvoza i odredbe kojima korišćenje kupljenog gasa ograničava na samo jednu teritoriju. Ta firma tako zaposeda i deli tržište u osam zemalja-članica: Bugarskoj, Češkoj, Estoniji, Mađarskoj, Latviji, Litvaniji, Poljskoj i Slovačkoj.\nGasprom je time došao do prilike da fakturiše nefer cene u pet tih zemalja.\nTa kompanija svoju dominantnu poziciju u Bugarskoj i Poljskoj koristi i da bi u korišćenju gasovoda došla do povoljnog rešenja za trgovce gasom na veliko.\nU svom danas potvrđenom obećanju, Gasprom je najavio da će ukloniti "sve ugovorne barijere za slobodan transport gasa", i preduzeti "konkretne korake koji bi omogućili bolju integraciju" tržišta.\nRuska firma se obavezuje i "na nekoliko važnih promena u svojim ugovornim uslovima o prilagođavanju cena" kako bi se osiguralo da one budu konkurentne.\nZainteresovane strane imaju sedam nedelja da obaveste EU o svojim primedbama na to obećanje Gasproma pošto ono bude objavljeno u Službenom listu EU.\n"Ekonomski cunami" se već nadvio nad Evropskom unijom kao pogubna posledica epidemije koronavirusa, upozorio je francuski ministar ekonomije Bruno le Mer i zato Evropska komisija i članice EU moraju hitno postići konačan dogovor i dati ekonomiji i narodu preko kase Unije predviđenu pomoć od hiljadu i sto milijardi evra.\nNemačka vodeća aviokompanija Lufthanza pristala je danas na kompromis koji je postignut između vlade i Evropske unije, prevazilazeći veliku prepreku ka konačnom odobrenju pomoći iz Berlina u iznosu od 9 milijardi evra.


EK: U nekim državama članicama ugroženi sudstvo i mediji\nTanjug 20. jula 2021. 15:49\nBRISEL – Evropska komisija objavila je danas drugi Izveštaj o vladavini prava u EU i državama članicama, koji pokazuje „mnoga pozitivna kretanja u državama članicama”, ali i povećanu zabrinutost zbog situacije u nekim državama članicama kada je reč o nezavisnosti sudstva i situaciji u medijima.\nU EK navode da izveštaj pokazuje i snažnu otpornost koju su nacionalni sistemi za održavanje vladavine prava pokazali tokom pandemije Kovid-19.\n”Drugo izdanje Izveštaja pokazuje da države članice mogu postići napredak u rešavanju pitanja vladavine prava. Ipak, postoje razlozi za ozbiljnu zabrinutost u velikom broju država članica, posebno kada je u pitanju nezavisnost sudstva”, poručila je potpredsednica EK za vrednosti i transparentnost, Vera Jourova.\nOna je kazala da je Izveštaj o vladavini prava korisno preventivno sredstvo, koje je podstaklo potrebnu debatu među državama članicama i drugim akterima.\nU Briselu naglašavaju da je neprihvatljivo to što je tokom poslednjih meseci u EU ubijeno dvoje novinara i pozvaju na odlučne mere za poboljšanje slobode medija i pluralizma.\nIzveštaj o vladavini prava u EU i držvama članicama za 2021. godinu nadovezuje se na metodologiju i obim prošlogodišnjeg izveštaja sa fokusom na četiri ključna elementa: pravosudni sistemi, antikorupcijski okvir, pluralizam medija i sloboda medija, i druga institucionalna pitanja vezana za provere i ravnoteže.\nKada su mediji u pitanju, Izveštaj EK pokazuje da su tokom pandemije Kovid-19 novinari i medijski radnici u Evropi bili pod velikim pritiskom.\n”Monitor pluralizma medija za 2021. godinu – ključni izvor informacija za Izveštaj o vladavini prava – ukazuje na sveukupno pogoršanje situacije novinara u nekoliko država članica. U nekim državama članicama postoji visok rizik od političčkog mešanja u medije, a pandemija je takođe pokrenula ozbiljne ekonomske izazove za medijski sektor”, navodi se u izveštaju Komisiji.


Srbi sa Kosmeta prihvataju samo srpsku državu | Republika Srpska\nNaslovna Vijesti Srbi sa Kosmeta prihvataju samo srpsku državu\nSrbi sa Kosmeta prihvataju samo srpsku državu\nSkupština zajednice srpskih opština i naselja Kosova i Metohije danas će na vanrednoj sjednici u Kosovskoj Mitrovici razmatrati aktuelnu političku situaciju nakon rezolucije UN, koju su zajednički podnijele EU i Srbija. Potpredsjednik SNV sjevernog Kosova Milan Ivanović kaže u izjavi Srni da će na sjednici biti donesen zaključak kojim se odbacuje priznanje jednostrano proglašene nezavisnosti, odnosno da će naglasak biti dat stavu da kosmetski Srbi prihvataju isključivo teritorijalni integritet Srbije.\n„Želimo još jednom da pojasnimo da je naš stav da je Kosovo i Metohija neotuđivi deo Srbije i da je nedavna Deklaracija o odbrani Kosova i Metohije u sastavu Srbije dokument koji predstavlja ideju vodilju“, pojašnjava Ivanović.\nOn kaže da je vanredna sjednica zakazana zbog hitnosti pitanja koje je na dnevnom redu.\n„To pitanje je već razmatrano na sednici održanoj pre nekoliko dana.Ostaje da u užem sazivu zauzmemo stavove o rezoulciji“, kaže Ivanović.\nGeneralna skupština UN usvojila je 9. septembra aklamacijom rezoluciju o Kosovu, koju je podnijela Srbija uz podršku EU.\nU rezoluciji nema, za neke evropske partnere sporne rečenice, da jednostrana secesija ne može biti prihvatljiv način za rješavanje teritorijalnih pitanja, ali se navodi da bi proces dijaloga, sam po sebi, bio faktor mira, bezbjednosti i stabilnosti u regionu i da bi dijalog imao cilj da unaprijedi saradnju, ostvari napredak na putu ka EU i poboljša živote ljudi.\nSjednica, koju je zakazao predsjednik Skupštine zajednice srpskih opština i naselja Radovan Ničić, biće održana u prostorijama Tehničke škole u sjevernom dijelu Kosovske Mitrovice sa početkom u 11.00 časova.


Predstavnici gradskog rukovodstva peške na posao, osnovci iz Sevojna učili saobraćajna pravila - Užicka Republika Press\nGradonačelnica Užica dr Jelena Raković Radivojević i njeni saradnici, jutros su umesto automobilima, na posao došli peške. Kako su istakli i ovo je jedna od aktivnosti kojom se Grad Užice pridružuje obeležavanju Evropske nedelje mobilnosti.\nTakođe, oni su apelovali na sve sugrađane da danas ali i svih narednih dana kada god ne moraju ne koriste automobile. To je, kako ističu doprinos svih nas očuvanju životne sredine i smanjenju aerozagađenja.\nEvropska nedelja mobilnosti obeležava se od 16. do 22. septembra, a Užice se ove godine brojnim aktivnostima uključilo u njeno obeležavanje.\nObukom za učenike, koja je realizovana na poligonu OŠ “Aleksa Dejović” završeno je obležavanje Evropske nedelje mobilnosti. Po rečima Slobodana Šiljkovića, člana Gradskog veća za saobraćaj u proteklih sedam dana velika pažnja posvećena je promociji zdravih stilova života i što manjoj upotrebi motornih vozila.\nOvome dodajemo da će biciklistička vožnja do Staparske banje, koja je zbog loših vremenskih uslova i kiše odložena prošlog vikenda biti održana u subotu 25. septembra. Mogu učestvovati svi zainteresovani sugrađani, a polazak je planiran u 11 časova sa Gradske plaže.\nNovac teško premostiv jaz za žene preduzetnice\nObeležena 80. godišnjica Ustanka naroda Srbije i prvog oslobođenja Užica 1941. godine\nSuvenir za gondolu


Povreda Andree Lekić bila je neminovna – koje su okolnosti uticale na to? – Andrea Lekić\nLekićeva je na samom startu Evropskog prvenstva u meču protiv Holandije doživela jednu od najtežih povreda za profesionalne sportiste – rupturu Ahilove tetive.\nTEKST PREUZET SA PORTALA B92\nNa primer, Andrea je izašla na teren posle tri dana mirovanja u sobama usled pandemijskog karantina, a imala je već istoriju problema sa tetivom.\nTanja Šarenac i Maja Ivanović, koje su inače treneri Olimpijskog komiteta Holandije i brojnih drugih vrhunskih sportista, imaju direktnu komunikaciju sa hirurgom u Danskoj koji je operisao Andreu i radiće sa njom na višemesečnoj rehabilitaciji.\nRuptura Ahilove tetive, bilo da je parcijalna ili potpuna, jeste jedna od težih povreda u sportu. Prognoza u vezi sa dužinom i ishodom oporavka zavisi od više faktora.Najpre, hiruški zahvat mora biti urađen pravovremeno i jako strpljivo i detaljno, što je u Andreinom slučaju i učinjeno, zahvaljujući trenutnoj reakciji dr Ufea Jorgensena u Danskoj.\nAndreina tetiva je počela da joj stvara ozbiljnije probleme jos totkom Svetskog prvenstva 2013. u Beogradu. Ti su problemi, dakako, bili uslovljeni celokipnim procesom treninga u godinama ispred, kao i akutnim povredama oko skočnih zglobova.


gori-ulica - strana 3 - Vesti - Svet Plus\ngori ulica najnovije vesti - strana 3\nDajana Paunović doživela saobraćajnu nezgodu u Crnoj Gori\nVoditeljka Dajana Paunović doživela je saobraćajnu nezgodu u Crnoj Gori, gde se nalazi na odmoru.\nMožete li da pretpostavite: Evo u čijem društvu Ceca uživa u Crnoj Gori! ..\nCeca Ražnatović, jedna od najvećih zvezda u regionu, rešila je da sebi da malo oduška i odmori se u Crnoj Gori.\nLetnja sezona u Crnoj Gori uveliko traje, a neobičan prizor dogodio se na plaži u Bečićima, kada je nestao deo plaže sa stvarima turista.\nNedi Ukraden oduzeli deo imovine u Crnoj Gori\nNeda Ukraden bi mogla ostati bez dela imovine na Crnogorskom primorju, koja je u njenom vlasništvu punih četrdeset godina.\nDragana Džajić napravila pometnju u Crnoj Gori, evo zbog čega (Foto)\nDragana Džajić trenutno kao i većina poznatih zvezda se nalazi na moru, gde u društvu svojih prijatelja uživa u čarima leta. Manekenka koja je pažnju privukla svojom neverovatnom figurom, napravila je opštu pometnju u Crnoj Gori kada se u bikiniju pojavila na plaži.


Preokret - Ništa od dolaska Matića na 'Teatar snova' - Sportske.net\nPreokret - Ništa od dolaska Matića na 'Teatar snova'\nSa ostrva stiže informacija da su 'Đavoli' demantovali da su se dogovorili sa Nemanjom Matićem.\nKonte insistira na dovođenju štoperaZvanično - Besplatno napustio Junajted, navijači u strahu da ne bude kao sa Pogbom!Dani Alveš namignuo narednom klubu!Murinjo dobio pojačanje - Ribalta prešao iz Juventusa u MančesterKoji mu najlepše stoji - U jednom od ovih šest dresova bi Zlatan mogao da zaigra!\nTačno je da je Srbin na izlaznim vratima Čelsija, Konte je amninovao njegov odlazak jer mu je preči ostanak Seska Fabregasa u ekipi, ali izgleda da od ponovne Nemanjine saradnje sa Žozeom Murinjom neće biti ništa.\nBilo je dosta priče na temu Matićevog dolaska u Mančester Junajted ovog leta, on je navodno figurirao za najveću želju Murinja, budući da je bio jedan od ključnih igrača njegovog Čelsija u pohodu na titulu pre tri sezone.\nMeđutim, kako stoje stvari, 'Đavoli' neće ni dovoditi pojačanja u veznom redu ovog leta, Murinjo očito veruje da Pogba, Erera, Karik i Felaini mogu da iznesu borbe na četiri fronta.\n'Posebni' je nedavno demantovao da želi Fabinja iz Monaka u svom timu, a sada sa 'Old Traforda' stiže demanti i po pitanju dogovora sa Matićem.\nOvo bi moglo da znači da reprezentaivca Srbije naredne sezone nećemo gledati u Premijer ligi, već u Seriji A, jer je on na vrhu liste želja trenera Juventusa Maksa Alegrija.


Osnivanje Hemijskog parka „Prahovo“ od velikog značaja za celu Srbiju - Javni servis\nPredsednica Vlade Republike Srbije Ana Brnabić prisustvovala je danas prvom sastanku Radne grupe za usmeravanje aktivnosti u vezi sa osnivanjem Hemijskog parka „Prahovo“.\nRadna grupa za usmeravanje aktivnosti u vezi sa osnivanjem Hemijskog parka "Prahovo". Foto: BETA/VLADA SRBIJE/SLOBODAN MILJEVIC/MO\nPrahovo je prepoznato kao lokacija sa izuzetnim geostrateškim i logističkim potencijalom, posebno kada su u pitanju lučka i železnička infrastruktura, imajući u vidu direktan pristup lokacije međunarodnom plovnom putu na Dunavu i železničkoj mreži Srbije.\nTakođe, u neposrednoj blizini se nalazi i Evropski koridor četiri, koji saobraća kroz Bugarsku i Rumuniju.\nS obzirom na to da u ovom delu Evrope ne postoje hemijski parkovi, očekuje se velika zainteresovanost investitora kako iz Evropske unije, tako i iz Kine i Indije. Projekat podrazumeva prvu fazu razvoja kompleksa ukupne površine od 115 hektara sa izgradnjom prateće infrastrukture.\nKako je regija istočne Srbije, u kojoj se Prahovo nalazi, slabije industrijski razvijena, ovaj projekat ima veliki značaj za celu zemlju.\nProcena je da bi realizacija ovog projekta utrostručila budžet grada Negotina, dok bi svakako najznačajnija beneficija izgradnje Hemijskog parka „Prahovo“ bila sprečavanje migracije ljudi iz ovog kraja Srbije.\nGodišnji prihodi parka se procenjuju na okvirno milijardu evra, od čega bi približno 90 odsto činio izvoz.\nU okviru Radne grupe će se pratiti i realizacija projekta gasifikacije istočne Srbije, koja je izuzetno važna za ovaj deo naše zemlje, i posebno za Hemijski park “Prahovo”, kao i za ostatak industrije ovog dela Srbije.\nSve investicije koje će se realizovati u skladu su sa najvišim ekološkim standardima i međunarodnim konvencijama i podrazumevaće, između ostalog, izgradnju postrojenja za preradu otpadnih voda, saobraćajno opremanje lokacije, proširenje kapaciteta luke Prahovo.\nTekst je prenet sa portala Vlade Republike Srbije.


Na Sportskom bazaru prikupljeno više od 1.500.000 dinara za decu obolelu od raka | Exit Fondacija\nJedan od najposećenijih na “Sportskom bazaru” bio je štand altruističke sekcije “Šampioni srca” beogradske Matematičke gimnazije gde su se prodavale zanimljive majice sa likom Nikole Tesle. Ovoj entuzijastičnoj grupi mladih ljudi pridružili su se i glumci Nikola Rakočević, Stefan Bundalo i Branislav Lečić, kao i plivač Milorad Čavić koji je za ovu priliku donirao vredne rekvizite iz svoje bogate plivačke karijere. Čitalačka publika uživala je u druženju sa piscima, koji su potpisivali svoje knjige i ćaskali sa posetiocima. Štandovi Branka Rosića, Vladimira Kecmanovića, Gorana Gocića i Marka Vidojkovića su na kraju Bazara ostali prazni, kao i štandovi Vice-a, Mentalnog razgibavanja i THC la Familije. Za sjajnu atmosferu bio je zadužen Nigor, koji je svojim odabirom muzike i šarmantnim nastupom zajedno sa Prljavim inspektorom Blažom i glumcem Bodom Ninkovićem animirao posetioce Mikser hausa.\nOgromno interesovanje izazvale su naše tekvondo heroine Milica Mandić i Tijana Bogdanović koje su bile na štandu Olimpijskog komiteta.\nSvi koji nisu bili u mogućnosti da dođu na Sportski bazar, a žele da pomognu, mogu to učiniti slanjem SMS-a na broj 1150, ili uplatom preko sledećih brojeva računa: 170-30010715002-76, za uplate iz inostranstva: SWIFT BIC: BACXRSBG,IBAN: RS35170003001071532092 kod Unicredit Bank.


Uključiti predstavnike nacionalnih manjina u izborni proces BiH\n29.10.2020 / 15:05 BiH - Sastanak u Brčkom\nČlanovi Vijeća nacionalnih manjina Bosne i Hercegovine održali su u Brčkom sastanak sa predstavnicima Udruženja nacionalnih manjina Brčko Distrikta BiH, kada je razgovarano o aktivnostima ta dva tijela te modalitetima i načinima unapređenja buduće saradnje, saopćio je Sektor za odnose s javnošću Parlamenta BiH.\nZajednički je pozdravljeno donošenje Zakona o zaštiti prava pripadnika nacionalnih manjina Brčko Distrikta BiH, kao i angažman prvog zamjenika visokog predstavnika u BiH i supervizora za Brčko Distrikt BiH ambasadora Michaela Scanlana na donošenju tog Zakona, radi čega je u srijedu na posebnoj svečanosti ambasadoru Scanlanu uručena zahvalnica Vijeća nacionalnih manjina BiH.\nPredsjedavajući Vijeća Andrija Svatok izrazio je zadovoljstvo donošenjem Zakona o zaštiti prava pripadnika nacionalnih manjina Brčko Distrikta BiH, te naglasio da ovaj Zakon predstavlja veliki iskorak kada su u pitanju prava i položaj pripadnika nacionalnih manjina, ne samo na teritoriji Brčko Distrikta BiH već i na prostoru cijele države. Ovakva zakonska rješenja i primjena svih njihovih odredbi, kako je rekao, jedini su način ravnopravnog uključivanja pripadnika nacionalnih manjina u život zajednica, te otvaraju mogućnost njihove adekvatne zastupljenosti u lokalnim vijećima i u svim ostalim nivoima vlasti u BiH.\nBilo je riječi i o predstojećim lokalnim izborima, te je zajednički naglašena važnost kandidiranja i učešća predstavnika nacionalnih manjina s ciljem doprinosa boljem položaju pripadnika nacionalnih manjina u lokalnim zajednicama. S tim u vezi, kako je rečeno, Vijeće nacionalnih manjina BiH, zajedno sa predstavnicima udruženja nacionalnih manjina u BiH, te u saradnji sa Vijećem Evrope, vodi aktivnosti na snažnijem uključivanju predstavnika nacionalnih manjina u izborni proces u BiH, u skladu sa važećim međunarodnim konvencijama u ovoj oblasti.\nU okviru posjete Brčko Distriktu BiH, članovi Vijeća učestvovali su i na radionici, na kojoj su, u dvije odvojene sesije, predstavnici nevladinog sektora Vehid Šehić i Nataša Predojević govorili o Izbornom zakonu i pravima pripadnika nacionalnih manjina, te o lobiranju i zagovaranju kao svrsishodnim procesima, čiji je cilj legitiman uticaj na javne poltike i socijalne promjene u društvu,saopćeno je.


Objavljeno: 08.03.2013, 10:25:18 , 10:26:01\nDolar je ojačao na šestomesečni maksimum u odnosu na korpu valuta, podstaknut velikim dobicima u odnosu na evro usled sve jačih dokaza da se ekonomija SAD-a ...\nBEOGRAD - Dolar je ojačao na šestomesečni maksimum u odnosu na korpu valuta, podstaknut velikim dobicima u odnosu na evro usled sve jačih dokaza da se ekonomija SAD-a oporavlja, iako se evro zona i dalje bori sa krizom.\nRazlika izmedu kamatnih stopa na dvogodišnje američke državne obveznice i na nemačke obveznice, s druge strane, kretala se u korist obveznica SAD, što je poslužilo kao još jedan razlog da investitori kupuju dolar.\nPodaci objavljeni u četvrtak pokazuju pad novih zahteva za socijalnu pomoć nezaposlenima u SAD tokom prošle nedelje, i ukazuju na nagli rast aktivnosti u sektoru proizvodnje na Srednjem zapadu. S druge strane, nezaposlenost u evro zoni je porasla na istorijski maksimum dok poslovna istraživanja pokazuju da je nivo proizvodnje usporio u februaru.\nDolarski indeks porastao je 0,5 procenata na 82,357 poena, odnosno na najviši nivo od kraja avgusta. Indeks je bio na dobitku kako je evro oslabio na minimum u 2013. godini od 1,29855 dolara, odnosno na najniži nivo još od decembra 2011. godine.\nPredstavnici MMF-a su izjavili da će verovatno smanjiti svoja predviđanja za privredni rast u SAD i u svetu ako bi automatsko smanjenje potrošnje bilo sprovedeno u petak, uz upozorenje da bi najveći trgovinski partneri SAD-a bili najviše pogođeni.\nDolar je ojačao 0,2 procenta na tromesečni maksimum u odnosu na švajcarski franak, a u odnosu na japanski jen ostvario je rast od 0,2 procenta na 92,85 jena.\nU petak se međubankarsko devizno tržište otvorilo na nivou od 111,10/40. Tokom prepodnevnog dela trgovanja dinar je oslabio do nivoa od 111,15/45, uz fluktuacije od pet para.\nObim zabeležen na međubankarskom tržištu do 12,30 časova iznosio je 12,4 miliona evra po prosečnom kursu od 111,3238. Tokom popodnevnog dela trgovanja dinar je blago oslabio na 111,20/50 gde se tržište zatvorilo.


Sve veće nezadovoljstvo Nemaca | Nova Ekonomija\nFoto: Flickr World Economic Forum, autor: Monika Flueckiger\nJoš od početka pandemije u Nemačkoj nije bilo tolikog nezadovoljstva prema vladi kancelarke Merkel. Prema najnovijem istraživanju javnog mnjenja, građani žele i brže vakcinisanje i više testova i više ukidanja zabrana, piše Dojče vele.\nSve je manje razumevanja za mere nemačke vlade u suzbijanju pandemije, pokazuju rezultati redovnog mesečnog ispitivanja javnog mnjenja „Dojčlandtrend“ (Deutschlandtrend).\nČak 47 odsto upitanih podržava mere zabrana, a njih 20 odsto želi da mere budu još oštrije. Međutim, kada se postave konkretna pitanja o merama koje se sprovode, pokazuje se da nezadovoljstvo i nerazumevanje na veoma visokom nivou, navodi ovaj list.\nNajgore prolaze vladine mere za nabavku vakcina i organizaciju vakcinacije.\n„Da bi se sprečilo da se neko progura preko reda, distribucija vakcina i vakcinisanje sprovode se u posebnim centrima – a oni su uglavnom još uvek prazni zbog čitavog niza razloga. Tri četvrtine upitanih ne može zato da razume zašto to ne ide brže i efikasnije“, navodi se u istraživanju.\nTrebalo bi napomenuti da je ispitivanje sprovedeno početkom ove nedelje, pre odluke da se vakcine od sledećeg meseca stave na raspolaganje i kućnim lekarima, što će vrlo verovatno da ubrza proces.\nSve veći broj upitanih zabrinut je zbog mera podrške privredi, a dve trećine upitanih nezadovoljno je time kako političari donose mere protiv koronavirusa.


Najnovije informacije HELIOS grupe u vezi sa izbijanjem Korona virusa (COVID-19) - Helios Kemostik\nNajnovije informacije HELIOS grupe u vezi sa izbijanjem Korona virusa (COVID-19)\nInstitucije u Evropi ponovo usvajaju dodatne mere kako bi obezbedile zdravlje, sigurnost i dobrobit građana, kako se situacija sa izbijanjem Korona virusa (COVID-19) pogoršava. Shodno tome, HELIOS grupa je dodatno pojačala organizacione mere.\nGlobalna zdravstvena situacija je još uvek izuzetno napeta i tokom 2022. godine, sa novim talasom infekcija Korona virusa (Covid-19), koji se brzo širi Evropom. Prema rečima stručnjaka, Omikron je dosta prenosiviji, za razliku od dosadašnjih varijanti, ali sa blažim simptomima. Zdravlje i bezbednost naših zaposlenih i zainteresovanih strana ostaje naša primarna briga. Da bismo sprečili širenje novog tipa Korona virusa (Covid-19) među našim zaposlenima, činimo sve da smanjimo fizičke kontakte unutar kompanije:\nZaposleni i dalje rade od kuće, tamo gde je to moguće.\nDelimo zaposlene u smene/timove, gde je to moguće, kako bismo minimizirali mogućnost kritičnih kontakata.\nSlužbena putovanja, sastanci, obuke, obrazovne aktivnosti i događaji se i dalje sprovode kroz niz virtuelnih alata za komunikaciju.\nPratimo zvanične preporuke u vezi nošenja FFP2 maski, udaljenosti i higijenskih mera na svim KANSAI HELIOS lokacijama.\nNažalost, ne možemo obećati da se broj zaraženih, a samim tim i izostanaka zaposlenih, neće povećavati u našoj kompaniji, što bi moglo dovesti i do kašnjenja isporuka. Uveravamo vas da ćemo učiniti sve što je u našoj moći da ispoštujemo rokove isporuka i efikasno održimo poslovanje.\nSve proizvodne lokacije KANSAI HELIOS grupacije rade neprekidno, bez ikakvih smetnji. Dok osiguravamo nesmetan tok rada, zdravlje i bezbednost naših zaposlenih i zainteresovanih strana ostaju naša primarna briga.\nKako bismo što bolje sprečili širenje Covid-19, nastavljamo slediti definisane smernice i mere za održavanje odgovarajućih higijenskih standarda u kancelarijama, zajedničkim prostorijama i proizvodnim pogonima.\nNastavljamo sa delimičnim radom od kuće, gde je to moguće.\nVećina poslovnih putovanja, sastanaka, obuka, obrazovnih aktivnosti i događaja i dalje se odvija putem virtuelnih komunikacionih platformi.\nNajavljujemo smernice i mere za sve posetioce, spoljne izvođače i dobavljače koji posećuju naše lokacije KANSAI HELIOS.\nSve posetioce, spoljne izvođače i dobavljače koji posećuju naše lokacije KANSAI HELIOS, obaveštavamo o smernicama i merama.\nNastojimo da održimo dobru komunikaciju sa svim zainteresovanim stranama, obezbedimo blagovremenu isporuku i efikasno poslovanje.\nSve proizvodne lokacije HELIOS-a rade kontinuirano, bez smetnji, uprkos tome što mnogi naši zaposleni rade od kuće. Dok osiguravamo neprekidan protok našeg poslovanja, zdravlje i sigurnost naših zaposlenih i drugih zainteresovanih strana ostaju naša glavna briga.\nU skladu sa vladinim odredbama, u Sloveniji i Austriji, naše maloprodaje su zatvorene za fizička lica od ove nedelje nadalje. Ovo se odnosi na prodavnice Mavrica u Sloveniji i prodavnice Fritze Lacke u Austriji. Svi kupci koji zbog ove izuzetne situacije nisu u mogućnosti da pristupe našim prodavnicama u Sloveniji, ljubazno su pozvani da svoju kupovinu obave u našoj online prodavnici.\nSva proizvodna mesta HELIOS-a nalaze se u Evropi i rade kontinuirano, bez smetnji. Pored toga, HELIOS grupa zadržava snažnu poziciju u pogledu zaliha i snažno razvijenu mrežu dobavljača. Istovremeno smo u stalnom kontaktu sa našim dobavljačima kako bismo procenili potencijalne rizike u njihovim lancima snabdevanja.\nDok osiguravamo neprekidan protok našeg poslovanja, zdravlje i sigurnost naših zaposlenih i drugih zainteresovanih strana su naša glavna briga:\nNa našim radnim mestima primenili smo niz mera i smernica kako bismo održali odgovarajuće higijenske standarde u kancelarijama, zajedničkim prostorijama i proizvodnim objektima.\nS ciljem smanjenja fizičkog kontakta, omogućili smo zaposlenima, da rade od kuće, tamo gde je to moguće.\nVećina službenih putovanja koja nisu hitna, sastanaka, obuka i događaja odložena je ili se sprovodi kroz niz virtuelnih alata za komunikaciju.\nZa posetioce, spoljne saradnike i vozače kamiona koji posećuju HELIOS lokacije, pripremili smo dodatne smernice i mere. Za vozače kamiona takođe smo uredili namenske prostorije.\nNadamo se da će pomenute mere prouzrokovati minimalne smetnje u našoj komunikaciji, isporuci i efikasnosti poslovanja.\nZa Vas smo i dalje dostupni putem naših standardnih kontakata u kompanijama HELIOS, putem e-pošte, mobilnih telefona i drugih alternativnih vidova komunikacije na daljinu, poput telefonskih konferencija, Skype poziva ili MS Teams sastanaka.\nVerujemo da ćemo zajedno prevazići teškoće i izgraditi još jači temelj za vreme kada se situacija vrati u normalu.


Šta je sve Vučić rekao o koroni, stanu doktora Kona, protestima, Srebrenici? | Luftika\nPredsednik Srbije Aleksandar Vučić je izjavio da Srbija ima dovoljno medicinske opreme i odgovorne zdravstvene radnike. Pobedićemo koronu, kao u prvom, tako ćemo i drugom talasu, poručio je Vučić. Istakao je da penzije i plate u javnom sektoru neće biti smanjivane.\nNa današnjem video-sastanku je, navodi predsednik, dogovoreno da u četvrtak u Briselu prve teme budu interno raseljena lica i nestale osobe, uz ekonomiju. Najavio je da će sastav nove vlade biti poznat pre kraja avgusta.\n“Nisam hteo da insistiram, ali policijski čas bio bi pravi potez”\n“Zamolio sam policiju da reaguje samo ako mora”\n“Auto-puteve neće niko blokirati”\nPolicajac Nebojša Apostolović biće odlikovan\n“Neću da optužujem nijednu zemlju”\nO saradnji sa SPS-om\n“O Merkelovoj sve najbolje”\n“Vlada pre kraja avgusta”\nTeme u Briselu: Interno raseljeni, nestale osobe i ekonomija\n“Važno da pokažemo pijetet prema srebreničkim žrtvama”\nVučić je istakao da razume strah ljudi od posledica epidemije na ekonomiju.\n– Garantujem ljudima, bićemo najbolji, najlakše ćemo prebroditi krizu, neće biti lako, ali penzije i plate u javnom sektoru neće biti smanjivane – poručio je predsednik i dodao da će, ako budemo dovoljno uspešni i sačuvamo stabilnost, plate biti i povećane.\nPredsednik je, međutim, upozorio da su protesti naneli ogromnu štetu, posebno kod investitora.\n– Sram ih bilo. To je sve što mogu da kažem. Ni ne znam gde živi, nikada nisam bio u njegovoj kući – rekao je Vučić i dodao da su članovi Kriznog štaba časni i odgovorni ljudi.\nPredsednik je zamolio građane da veruju državi i lekarima, koji su vrhunski, i ukazao da su bolnice danas mnogo bolje nego ranije.\n– Imamo, sa slobodnima, još 1.136 čistih kliničkih, stacionarnih respiratora. Ne pričam o pumpama za anesteziju. To pokazuje koliko je država spremna. Ovo sve je u skladištu u Krnjiševcima. Tamo imamo dodatnih mobilnih respiratora 115, aparata za anesteziju 102, monitora 467, infuzionih pumpi 891, defibrilatora 154, EKG aparata 57, dekontaminatora vazduha 54, sterilizatora 16 itd..” – objasnio je predsednik.\nNaveo je da trenutno u Areni ima 137 pacijenata, i dodao da su ugroženo mlađi koji su gojazni ili imaju druge bolesti, ali i da stariji i dalje sve više umiru.\n– Nemojte da brinete, pobedićemo koronu, kao i u prvom tako ćemo i drugom talasu. Samo je potrebno da pokažemno tu vrstu jedinstva i zajedništva, i da razumemo da je taj protivnik veoma opasan – ponovio je Vučić.\n– Lekari će me ispraviti, oni će da kažu 14 dana – rekao je Vučić gostujuči na TV Pink.\nVučić je izjavio da nije želeo da insistira na ponovnom uvođenju policijskog časa, jer je video da su drugi bili protiv, ali da i dalje smatra da bi to bio pravi potez.\n– Na izborima se niko nije zarazio, možda neko u kampanji jeste, ali za to ne mogu da preuzmem odgovornost. Nijedan skup nismo organizovali, nikoga nismo dovodili u Novi Sad, Niš, Beograd – naveo je Vučić.\nNapominje da se u svakoj demokratskoj državi održavaju izbori, da su održani ili će biti održani, između ostalog, u Španiji, Poljskoj, Severnoj Makedoniji, Francuskoj, Hrvatskoj…\nVučić je rekao da je ove sedmice “izmišljao ko je šta stigao”, i ocenio da su neke od lažnih vesti bile sasvim besmislene, a neke ciljane da utiču na javno mnjenje.\nNajavio je da su uskoro sednice organa SNS-a i da će on biti samo predsednik građana.\nPovodom nasilnih protesta ispred Doma Narodne skupštine poslednjih dana, rekao je da razume da su ljudi nezadovoljni, nervozni, da je svakom teško, i da je zato zamolio da policija pusti ljude i da samo u poslednjem trenutku, ako mora, interveniše.\nPredsednik je rekao da su blokade puteva nešto najgluplje i najbesmislenije, jer će time samo okrenuti narod protiv sebe, pa će morati da traže da ih čuva policija.\n– Autoputeve da blokiraju, neće. To što će Trg na Slaviji ili negde drugo da blokiraju je najgluplje i najbesmislenije – ocenio je Vučić.\nPrema njegovim rečima, najbesmisleniji mogući protest je reći “sada ćemo da blokiramo da niko ne prođe”, dodajući da tako nešto može da traje dan, dva ili tri.\nNaveo je da su učesnici protesta besomučno tukli i gađali policajce, da su sve to planirali za dan uoči izbora, pa potom sedam dana kasnije, ali da se očigledno nešto dogodilo, pa su pomerili i sačekali trenutak da sakupe 3.000 ili 4.000 ljudi.\n– Mislite da policajci ne znaju, da su oni obesni kreteni da će da tuku bez razloga – naveo je Vučić i dodao da oni koji upotrebljavaju prekomernu silu moraju da odgovaraju.\nPredsednik je, povodom snimka dečaka od 14 godina koji je učestvovao u neredima ispred Skupštine, da svi moramo da razmislimo šta mu nismo pružili i koju budućnost mu nudimo.\nOdbacio je tvrdnje da su i huligani i policajci “njegovi” i da su huligane doveli da bi rasterali proteste. Smatra da su najbolji “rasterivači” protesta “tajkunski političar i njegova svita”.\nTakđe, odbacio je spekulacije da je vladika Grigorije umešan u proteste, mada se, kaže Vučić, vladika nada i raduje protestima.\nPolicajac Nebojša Apostolović, kojem su polomljene obe noge na protestima u Beogradu, biće odlikovan, rekao je predsednik, navodeći da je na protestima povređeno deset puta više policajaca nego demonstranata.\nVučić je rekao da je Apostolović postao simbol hrabrosti i časnog obavljanja državne dužnosti, a da ide na čast onima koji su mislili da će povređivanjem policajaca nešto moći da urade.\nUpitan da li su Rusi ili drugi stranci umešani u proteste, predsednik je rekao da ne želi da optužuje nijednu zemlju, a ističe da je sastanak sa ruskim ambasadorom otkazan iz tehničkih razloga i da će biti održan sutra.\nKaže da nije srećan zbog onoga što rade i ruski i nemački mediji, ali da je Srbija nezavisna zemlja i da je srećan da je to tako.\nNajviše je, kaže, bilo crnogorskih državljana, ali ne misli da njihova služba ima veze sa tim. Ističe da su najčudniji dvoje Izraelaca, jer je kod njih pronađena zanimljiva oprema, kao i državljanin Britanije, inače Škot.\nUpitan otkud tolika “gužva” na tako malom prostoru, kaže da uvek ima raznih “probisveta”, ali i da ne treba biti naivan.\n– Neki su tu slučajno, neki sa namerom. Naše službe će sve da ispitaju – poručio je predsednik.\nPovodom tvrdnje da je bilo i navijača Hajduka, Torcide, kaže da je video neku pesmu, ali da Hrvati to rade drugačije i da se po njihovim medijima vidi da je u pitanju kompletno logistička podrška za rušenje vlasti u Srbiji.\n– Ta logistika protiv Srbije je žešća i jača nego ikada. Panika ih je uhvatila, jer će Srbija da ih pretekne iduće godine po BDP-u. Pre nego što odem sa vlasti pretećićemo Hrvatsku po BDP-u i nikada se vratiti nazad – rekao je Vučić.\nPovodom informacija o učešću nekih ljudi bliskim socijalistima na protestima, Vučić je rekao da ima funkcionera SPS-a kojima je kriv jer im pokvario planove i manje mogu da kradu.\nPredsednik Vučić rekao je večeras da o nemačkoj kancelarki Angeli Merkel misli sve najbolje i da je jedino što ih razlikuje i deli – stav o Kosovu.\nVučić je, upitan da li je tačno da je poremećen njegov odnos sa Merkelovom, rekao da joj neće nikada zaboraviti šta je učinila za Srbiju.\nNije zadovoljan objašnjenjima lidera SPS-a Ivice Dačića i ministra Gorana Trivana o umešanosti sina Petra Škundića, odnosno svetnika u ministarstvu ekologije u nasilne proteste u Beogradu, odnosno izjave da ti ljudi nemaju veze sa SPS-om, mada veruje da je Dačić bio iskren.\nNezadovoljan Dačićevim objašnjenjem da Petar Škundrić nije član SPS-a, Vučić je rekao da je Trivanovo objašnjenje “još gluplje” s obzirom na to da je reč o savetniku kojem je “omogućio da uzme pola miliona evra”.\nUpitan da li će to uticati na buduću saradnju sa SPS-om, Vučić je rekao da će gledati da budu zajedno.\n– Gledaćemo da budemo zajedno, uvek smo ih uzimali i kada nam nisu bili potrebni – podsetio je predsednik.\nPredsednik je rekao da će sastav nove vlade biti poznat pre kraja avgusta, što je brže nego što je mislio.\nNa današnjem video-sastanku je, navodi predsednik, dogovoreno da u četvrtak prve teme budu interno raseljena lica i nestale osobe, uz ekonomiju.\n– Očekujem teške razgovore u četvrtak. Sada ću više da živim u Briselu, nego u Beogradu, ali se ne radujem tome. Tamo imam Pavlovljev refleks, imam mučninu, jer ni se tamo ništa lepo nije dogodilo – rekao je Vučić.\n– Moram da imam i pokažem poverenje u saradnike i sve druge, jer su pre svega lekari rekli Ani (Brnabić) i meni da misle da je moguće drugačije – rekao je Vučić.\nPredsednik je, govoreći o još jednoj godišnjici zločina u Srebrenici, poručio da je važno da Srbija pokaže pijetet prema srebreničkim žrtvama i da razume emocije Bošnjaka, sa kojima mora da popravi odnose, ali ne po cenu poniženja i ispunjavanja svih zahteva, već uz dijalog o svim pitanjima.\nUpitan o različitim kvalifikacijama događaja u Srebrenici, za koje neki kažu da je bio genocid, a neki da nije, Vučić kaže da je zvanična pozicija Srbije poznata, a da je uvek mnogo važnije od pravnih kvalifikacija ono što se stvarno govori i oseća.\nThank you Jesus! 🙌🙏 #Lud pic.twitter.com/tclYEaAIMx\n— LedeniČika (@CikaLedeni) July 12, 2020\noznakealeksandar vučić demonstracije koronavirus protesti


Faktor | Salkić: Bošnjaci trenutno u izolaciji u RS-u, neophodno jačati "Preporod"\nSalkić: Bošnjaci trenutno u izolaciji u RS-u, neophodno jačati "Preporod"\n08.05.2019. / 16:06\nPotpredsjednik RS-a Salkić razgovarao je sa Sanjinom Kodrićem, predsjednikom Bošnjačke zajednice kulture "Preporod", o položaju Bošnjaka u oblasti kulture u tom dijelu Bosne i Hercegovine\nPotpredsjednik bh. entiteta RS Ramiz Salkić ukazao je danas da se Bošnjaci trenutno nalaze u svojevrsnoj izolaciji i bez ozbiljnih mogućnosti za angažman na polju kulture i drugih sadržaja koji njeguju vrijednosti bošnjačkog naroda u tom entitetu te naglasio da odgovor na takve pojave može dati jak "Preporod" u ovim krajevima naše zemlje.\nOn je pozvao predstavnike Bošnjačke zajednice kulture "Preporod", ali i druge krovne bošnjačke organizacije da razvijaju mrežu u tom dijelu Bosne i Hercegovine.\n- U tome će imati svaku vrstu naše podrške na terenu - kazao je potpredsjednik Salkić tokom razgovora sa Sanjinom Kodrićem, predsjednikom Bošnjačke zajednice kulture "Preporod", s kojim je razgovarao o položaju Bošnjaka u oblasti kulture u tom dijelu Bosne i Hercegovine.\nSalkić je izjavio da Bošnjaci u ovom dijelu naše domovine očekuju veći angažman i uspostavljanje mreže krovnih bošnjačkih organizacija, čiji zajednički rad treba doprinijeti njihovom boljem položaju.\nNa sastanku su najavljene i mnogobrojne aktivnosti u narednom periodu, koje uključuju jačanje ogranaka "Preporoda" u bh. entitetu RS, ali i osnivanja novih.\n-Jačanjem i širenjem "Preporoda" bi sigurno došlo do organizovanja većeg broja kulturnih sadržaja, koji bi okupljali naš narod, ali bi dovelo i do afirmacije i angažovanosti mladih i intelektualaca koji žive u ovom dijelu Bosne i Hercegovine. "Preporod" je naša najznačajnija institucija kulture, koja kroz svoje aktivnosti treba da unaprijedi kulturni, ali i sveukupni život naših građana u entitetu RS – naglasio je entitetski potpredsjednik.\nPozvao je Kodrića, da zajedno sa još nekim istaknutim članovima BZK "Preporod", budu članovi savjetodavnog tijela potpredsjednika entiteta, koje će biti uspostavljeno do polovine ove godine.\nCilj ovog tijela će biti rad na stvaranju šireg fronta na popravljanju stanja bošnjačkog naroda u ovom dijelu Bosne i Hercegovine.\nKodrić je istakao da Bošnjaci kroz postojeći sistem ne mogu zadovoljiti svoje kulturne potrebe, te je izrazio spremnost za rad na jačanju "Preporoda" u tim krajevima zemlje, saopćeno je iz Salkićevog kabineta.\n- Važno je da se Preporod ojača i oživi u sredinama gdje već postoji, ali i da se pokrenu novi ogranci "Preporoda" u sredinama u kojima ne postoje. Ove aktivnosti će, uz organizovanje različitih manifestacija, biti u fokusu našeg rada u narednom periodu - kazao je Kodrić.\nPrihvatio je da, zajedno sa još nekim članovima te institucije, bude član savjetodavnog tijela potpredsjednika entiteta RS.\nRamiz SalkićSanjin KodrićPreporod


NACRT ZAKONA O IZMENAMA I DOPUNAMA ZAKONA O POREZU NA DOHODAK GRAĐANA - Jusufović & Partners\nJusufović & Partners > Vesti > NACRT ZAKONA O IZMENAMA I DOPUNAMA ZAKONA O POREZU NA DOHODAK GRAĐANA\nNacrtom Zakona o izmenama i dopunama zakona o porezu na dohodak građana, predstavljene su javnosti značajne promene, a najvažnija novina je definisanje takozvanog Testa samostalnosti preduzetnika paušalaca, kao i sa time povezan set poreskih olakšica.\nTest, definisan odredbama člana 15. Nacrta Zakona o izmenama i dopunama zakona o porezu na dohodak građana, sadrži spisak od devet kriterijuma po kojima će se utvrđivati da li preduzetnik ostvaruje prihod od samostalne delatnosti ili prihod fizičkog lica (tj. određuje se da li je preduzetnik u odnosu na nalogodavca samostalan ili ne).\nUvođenje ovog elementа nije iznenađenje s obzirom da će izmene najviše uticati na zaposlene u IT sektoru. To uključuje pitanja da li se u ugovoru o angažovanju preduzetnika nalaze elementi kao što su definisano radno vreme, pravo na godišnji odmor, oprema i prostor za rad, a razmatraće se i dužina angažmana, procenat prihoda koje preduzetnik ostvaruje od jednog klijenta (70% ukupnih prihoda u vremenskom periodu od 12 meseci), da li poslovni nalogodavac organizuje stručno usavršavanje, da li je nalogodavac klauzulom zabranio rad preduzetniku sa drugim klijentima i drugi elementi. Ukoliko preduzetnik ispunjava minimum 5 od 9 kriterijuma smatraće se da nije prošao test samostalnosti.\nViše informacija u linku ispod:


Nakon gašenja Aluminija, elektroenergetski sistem BiH je nestabilan\nAner Žuljević, delegat u Domu naroda Parlamenta Federacije, na svom Facebooku profilu danas je objavio da je dokument u kojem, kako je naveo, DERK obavještava NOS i Elektroprenos ”na značajno povećanje broja ispada pojedinih elemenata prenosnog sistema”.\nOn se zapitao zašto se institucije međusobno ispituju o problemima iz svoje nadležnosti da bi, potom, uslijedila saopštenja koja ne odgovaraju istini.\n”Da ne govorim kako imamo informacije da nam je “krepao” transformator od 220 kv na Culama koji je očigledno bio pod neprirodnim opterećenjem, a zamjena istog je višemilionska što je manji problem naspram činjenice šta to znači za (ne)stabilnost sistema.\n„Zašto se javnost danima laže kada je u pitanju stanje elektroenergetskog sistema? Jučer DERK izlazi sa saopštenjem u kojem obavještava javnost kako nemaju problema iako im NOS sa svoje strane dostavi jasnu informaciju u kojoj navodi argumente svih potencijalnih rizika iz svoje nadležnosti. Danas sam u posjedu dokumenta u kojem taj isti DERK obavještava NOS i Elektroprijenos citiram ‘ovom prilikom ukazujemo na značajno povećanje broja ispada pojedinih elemenata prenosnog sistema. Posebno zabrinjavaju ispadi i trajni kvarovi energetskih transformatora…\nPostavljam pitanje: zašto se institucije međusobno pitaju o problemima iz svoje nadležnosti, pa onda izdaju saopštenja koja ne odgovaraju istini?\nOčigledno je da se nešto krupno iza brda valja, a vrijeme će pokazati ko se sve i zašto upetljao da na ovaj način kontaminira struku, dezinformiše javnost i omalovažava pojedince koji žele samo promociju istine u javnosti”, napisao je on.\nPodsjećamo, isporuka električne energije Aluminiju je obustavljena 10. jula. Radnici su nakon prestanka proizvodnje u nekoliko navrata protestovali i blokirali lokalne saobraćajnice. Županijsko tužiteljstvo Mostar potom je saopćilo da su formirani predmeti u nekoliko slučajeva prijava nezakonitosti u ovom preduzeću.\n> Aluminij je propao zbog lopovluka i mešetarenja, a ne cijene električne energije\n> Denis Bećirović jedini glasao protiv prijedloga SNSD-a da se iz budžeta izbaci dio „Pristupanje NATO-u“\n> Vlada Tuzlanskog kantona ignoriše problem zagađenja\n> DF povlačio čak vitalni nacionalni interes da spasi SDA\n> Pola uposlenih živi ispod 600 KM


Započeto čišćenje 69 kilometara kanalske mreže na levoj obali - www.lobi-info.rs\nDanas je započeto čišćenje 69 kilometara kanalske mreže na levoj obali Dunava koji prolaze kroz naseljena mesta, država je izdvojila oko 2 miliona evra.\nZamenik gradonačelnika Goran Vesić, član Gradskog veća Dragomir Petronijević i sekretar za privredu Grada Beograda Milinko Veličković obišli su danas naselje Kotež i crpnu stanicu Reva gde je otpočelo čišćenje kanalske mreže na levoj obali Dunava.\nDogađaju su prisustvovali predsednik opštine Palilula Aleksandar Jovičić, direktor JP „Srbijavode” Goran Puzović i predstavnici Vodoprivrednog društva „Sibnica”.\nVesić je istakao da sa ovim radovima kreće čišćenje kanala na levoj obali Dunava i podsetio da je na istom mestu posle nedavnih obilnih padavima to najavio i predsednik Republike Srbije.\n– Država je izdvojila oko dva miliona evra kako bi bilo očišćeno 69 kilometara kanala koji prolaze kroz gusto naseljene delove ovih naselja s leve obale Dunava, a pod ingerencijom „Srbijavoda” – rekao je zamenik gradonačelnika.\nI dodao, kada vidimo ove kanale, jasno je s kakvim se problemom suočavaju građani u ovom delu grada. Isti ovaj kanal je pre godinu i po dana čistila opština i očigledno je da je potrebno sistemsko rešenje. Ovde nema nijedne kuće koja je iznad nivoa Dunava i jasno je da se nije radilo prema standardima nasipanja zemljišta, kakav slučaj imamo na Novom Beogradu – rekao je zamenik gradonačelnika.\nZbog svega toga potrebni su ozbiljni napori kako bi se odvojila kišna i atmosferska kanalizacija od fekalne i kako bi se deo grada u kome živi 150.000 ljudi doveo u red.\nOn je najavio u narednim nedeljema potpisivanja ugovora sa Evropskom investicionom bankom za izgradnju kanalizacije u istom delu Beograda, a koja će, kako je rekao, prema najavama predsednika krenuti na proleće.\n– Tada će se rešiti direktno izlivanje kanalizacije u kanale, što je možda jedini slučaj u Srbiji da se fekalije izlivaju u gusto naseljeni deo grada – ukazao je Vesić.\nTakođe je podsetio da na levoj obali Dunava ima skoro 900 kilometara kanalske mreže za poljoprivrednu proizvodnju, što je, prema njegovim rečima, čini najgušćom mrežom u Evropi.\n– Čistiće se i 240 kilometara kanala u saradnji sa Abu Dabi fondom koji su potrebni za funkcionisanje PKB-a. To je sve zajedno više od 300 kilometara kanalske mreže, odnosno trećina ukupne kanalske mreže koja nije rađena od njihovog postanka. Država je nekada pemetno planirala kanalsku mrežu i to je posao koji nas čeka u budućnosti – istakao je Vesić i dodao prilikom obilaska crpne stanica Reva da će ona biti poptuno rekonstruisana sa većim kapacitetom rada.\n– Dobra vest je za građane ovog dela grada što će za dve sedmice biti raspisan tender za izgradnju novog doma zdravlja u Borči, što je predsednik Vučić prilikom nedavnog obilaska ovog naselja takođe obećao njenim meštanima. Dom će se prostirati na oko 6.500 metara kvadratnih, što će ga činiti najvećom područnom zdravstvenom ustanovom na teritoriji grada Beograda. S obzirom da ovde živi 150.000 ljudi, to je neophodno i na taj način će se podići kvalitet života građana u ovom delu prestonice – zaključio je zamenik gradonačelnika.\nJovičić je ukazao da nikada nije toliko novca odvojeno za čišćenje kanala nego što je to sada slučaj na levoj obali Dunava.\n– Sve vlade Srbije, opštinske i gradske vlasti od 2.000 godine nisu zajedno odvojile toliko novca za čišćenje i tretiranje ovih kanala, dok ćemo ovaj problem trajno rešiti otpočinjanjem izgradnje kanalizacione mreže u martu 2020. godine – naveo je Jovičić i zahvalio predsedniku Vučiću i zameniku gradonačelnika Vesiću jer su uložili dosta truda i obezbedili sredstva da „Srbijavode” mogu da krenu u realizaciju ovako zahtevnog projekta.\nDirektor JP „Srbijavode” Goran Puzović istakao je da čišćenje 69 kilometara kanalske mreže u urbanim delovima predstavlja prvu fazu radova i u narednih pet godina najavio potpuno sređivanje kanalske mreže u Pančevačkom ritu.\n– To podrazumeva rekonstrukciju oko desetak crpnih stanica i oko 35 kilometara nasipa na Tamišu. Takođe i uređenje oko 240 kilometara kanalske mreže, sa idejom da i poljoprivredni deo rita bude moderan, a da bivši PKB, a sadašnja „Al Dahra” bude prava zelena oaza Beograda – zaključio je Puzović.\nŽivi bili, pa videli, a građani sudili!\nSladjan Cvetic Goranovic kaže:\n30. avgusta 2019. u 10:38\nDa li cete cistiti kanal ul.Tjentiste i Blok sutjeska,ovaj deo je u katastrofalnom stanju,da li.postoji neka nadlezna sluzba kojoj bi mogli da se obratimo.


Oct 5, 2016 Lenovo, Lenovo Srbija\nKompanija Lenovo danas je na Canalys Channels Forumu za EMEA region najavila velike promene u svom partnerskom programu. Ove promene nadovezuju se na uspešno pokretanje programa ONE Channel u 2015. godini. U okviru ovog programa, preko 1.000 kompanija se pridruživalo Lenovo partnerskom kanalu na mesečnom nivou.\nKompanija Lenovo je uvela nove promene u svoj program kako bi partnerima olakšala da komuniciraju sa Lenovom, i sa ciljem da privuče 5.000 novih partnera iz EMEA regiona u toku ove godine, za šta će biti zadužen novi tim agenata za telefonsku prodaju. Partneri će imati korist od brojnih novih poboljšanja, kao što su nove partnerske kategorije, programi sa progresivnim bonusima, prilagođene cene za distributere i novi DCG sertifikati.\nNove poslovne prilike i više nagrada\nNa današnjem konkurentnom tržištu, Lenovo nastoji da konstantno stvara nove poslovne prilike u okviru svojih kanala, kao i da kreira podsticajne mere i aktivnosti za svoje partnere. Kompanija je imala značajne investicije u dva servisa u okviru kanala, koji imaju za cilj da podstaknu potražnju. Ove dve poslovne organizacije imaju timove od 170 agenata za telefonsku prodaju u EMEA regionu koji su formirani sa ciljem da podstaknu rast jedinice za mala i srednja preduzeća, tako što će povećati pokrivenost maloprodajnih kanala.\nPored toga, kompanija Lenovo je predstavila veliki broj inicijativa koje će služiti kao podsticaj njenim partnerima:\nNova partnerska kategorija koja partnerima obezbeđuje popuste od prvog potrošenog dolara, kao i direktan pristup Lenovo servisu za podršku u prodaji.\nNovi „StarSeller“ program, progresivan bonus za određene modele, sa ciljem da se podstakne prodaja u ključnim strateškim kategorijama i segmentima koji podstiču rast u industriji.\nTakmičenje za nove partnere koje podrazumeva nagrade koje partneri (koji ispunjavaju određene kriterijume) mogu osvojiti na nedeljnom nivou.\nPrilike za napredak uz Lenovo jedinicu za data centre\nFokusiranjem na kanale i prodaju u oblasti data centara, kompanija Lenovo svojim partnerima obezbeđuje znanje, kapacitete i tehnišku podršku koje će im omogućiti da napreduju i razvijaju se, a sve to uz pomoć jedinice za data centre u okviru kompanije.\nProgram „Lenovo Expert Achievers Programme“ (LEAP) omogućuje partnerima da steknu nova znanja, akreditacije i nagrade, pri čemu novi DCG (Data Center Ggroup) sertifikati nude brojne benefite. Partneri sada imaju mogućnost da dobiju dva Lenovo sertifikata, „Lenovo Certified Data Center Sales Professional“ i „Lenovo Certified Data Center Technical Sales Professional“, tako što će učestovati u radionicama i virtuelnim zadacima. Detaljan vodič dostupan je na Lenovo Portalu. Sertifikovani partneri takođe ostvaruju dodatne benefite kroz LEAP program.\nNovine u kanalima kompanije\nKompanija Lenovo konstantno unosi novine u svoje kanale i strategije kako bi ispunila zahteve partnera i išla u korak sa dinamičnim okruženjem u IT industriji. Upravo zbog toga, Lenovo je uveo nove pametne i automatizovane platforme i alate kako bi olakšao komunikaciju sa partnerima, kao što je brzo definisanje cena sa distributerima za male porudžbine ili količine, koje je integrisano u njihove platforme za e-poslovanje.\nPojednostavljen „ONE Channel“ program kompanije Lenovo podrazumeva jasno definisane popuste za celokupan portfolio proizvoda, kao i jedinstven portal koji objedinjuje jednostavne alate za pravljenje ponuda, pametne marketing platforme, brzu i jednostavu registraciju poslova i partnersku zajednicu (preko Lenovo partnerskog portala i LinkedIn-a).


CKB podsticaji za projekte energetske efikasnosti u domaćinstvima u saradnji sa EBRD-om – Bankar.me\nCKB podsticaji za projekte energetske efikasnosti u domaćinstvima u saradnji sa EBRD-om\nFebruary 15, 2021 BANKE, Članci, CRNA GORA, CRNA GORA, SVE VIJESTI Leave a comment\nEvropska banka za obnovu i razvoj (EBRD) odobrila je sredstva u iznosu od dva miliona eura Crnogorskoj komercijalnoj banci (CKB) za kreditiranje mjera energetske efikasnosti u domaćinstvima. Sredstva su odobrena u okviru EBRD Programa finansiranja zelene ekonomije (GEFF) za Zapadni Balkan vrijednog 85 miliona eura.\nOd danas, CKB svojim klijentima nudi novu liniju namjenskih kredita za investicije i projekte, kojima je cilj unapređenje energetske efikasnosti u domaćinstvima uz povraćaj uloženih sredstava i do 20% od vrijednosti investicije.\n„Drago mi je da smo uspostavili saradnju sa EBRD-om, i što smo u prilici da zajedničkim zalaganjem, našim klijentima pružimo jedinstvenu mogućnost na tržištu. U okviru naše standardne ponude za kreditiranje stanovništva, nudimo podsticaj za projekte energetske efikasnosti u domaćinstvima uz povraćaj uloženih sredstava do 20% od vrijednosti investicije u zelene tehnologije. Zahvaljujući ovom kreditnom aranžmanu, naši klijenti, fizička lica, biće u prilici da poboljšaju energetsku efikasnost u svojim domovima ugradnjom visokokvalitetnih materijala koji posjeduju sertifikat energetske efikasnosti. Potrudili smo se da pojednostavimo kompletan proces, od apliciranja do povraćaja uloženih sredstava direktno na transakcioni račun klijenta. CKB će nastaviti da pruža podršku svojim klijentima, ali i svim građanima, u postizanju najviših evropskih standarda u zaštiti životne sredine, korišćenju obnovljivih izvora energije, kao i ulaganja u zelene tehnologije“, izjavio je Pál Kovács, glavni izvršni direktor CKB-a.\nSredstva iz ovog kredita namijenjena su za kreditiranje mjera energetske efikasnosti kao što su: toplotna izolacija objekata, zamjena prozora i vrata, nabavka kotlova na pelet i biomasu, solarni kolektori, fotonaponski paneli, toplotne pumpe, ekonomična rasvjeta i druge mjere koje donose uštedu i komfor krajnjim korisnicima. Kompletnu listu proizvoda i materijala koji posjeduju sertifikat energetske efikasnosti klijenti mogu pronaći putem GEFF online kataloga na www.ebrdgeff.com/montenegro.\nU okviru pomenute kreditne linije, koristiće se proizvodi iz redovne CKB ponude za fizička lica: CKB keš kredit sa maksimalnim iznosom do 20.000 eura, CKB hipotekarni keš kredit sa maksimalnim iznosom do 50.000 eura i CKB kredit za rekonstrukciju i adaptaciju sa maksimalnim iznosom do 30.000 eura.\nGEFF na Zapadnom Balkanu implementira se u okviru Regionalnog programa za energetsku efikasnost (REEP Plus), te je podržan grant sredstvima Evropske unije (EU), Investicionog okvira za Zapadni Balkan (WBIF) i Saveznog ministarstva finansija Republike Austrije (BMF).\nZa više informacija možete nas kontaktirati na email [email protected] ili na telefon 19894.\nPOJMOVICKB ckb energetska efikasnost\nPrevious Cijene nafte na najvišem nivou od januara prošle godine\nSljedeći Nova nagradna igra UNIQA osiguranja – da se osiguranje doma višestruko isplati!\nCKB organizovala vakcinaciju zaposlenih protiv COVID-19 oboljenja\nZaposleni u CKB-u donirali krv